hotchpotch/miracl-hf-unified huggingface dataset:
ชาญชัย อิสระเสนารักษ์
นายชาญชัย อิสระเสนารักษ์ (เกิด 10 สิงหาคม พ.ศ. 2496) อดีตรองประธานอนุกรรมาธิการ ด้านกลไกการปราบปรามการทุจริต คณะกรรมาธิการวิสามัญป้องกันและปราบปรามการทุจริต สภาขับเคลื่อนการปฏิรูปประเทศ ( อดีตสมาชิกสภาผู้แทนราษฎรจังหวัดนครนายก 3 สมัย และ อดีตสมาชิกสภาผู้แทนราษฎรระบบบัญชีรายชื่อ
นายชาญชัย อิสระเสนารักษ์ เกิดเมื่อวันที่ 10 สิงหาคม พ.ศ. 2496 สำเร็จการศึกษา ศิลปศาสตรบัณฑิต และ ศิลปศาสตรมหาบัณฑิต สาขาวิชารัฐศาสตร์ จาก มหาวิทยาลัยรามคำแหง
ชาญชัย เคยดำรงอาชีพเป็นนักธุรกิจ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2538 สังกัดพรรคประชาธิปัตย์ ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2550 รวม 4 สมัย
พ.ศ. 2554 ชาญชัย ลงสมัครรับเลือกตั้งในพื้นที่เขต 1 จังหวัดนครนายก ก่อนที่จะไม่ได้รับเลือกตั้ง โดยพ่ายแพ้ให้กับ นายวุฒิชัย กิตติธเนศวร จากพรรคภูมิใจไทย
ชาญชัย อิสระเสนารักษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
พระยาปรีชาชลยุทธ (วัน จารุภา)
พลเรือตรีพระยาปรีชาชลยุทธ์ (วัน จารุภา) เป็นคณะกรรมการราษฎร รัฐมนตรี และผู้บัญชาการทหารเรือ
พระยาปรีชาชลยุทธ์ (วัน จารุภา) จบการศึกษาจากโรงเรียนเทพศิรินทร์ เข้ารับการศึกษาปีพ.ศ. 2452 จบการศึกษาปีพ.ศ. 2458
พระยาปรีชาชลยุทธ์ (วัน จารุภา) ได้ดำรงตำแหน่งต่างๆ ดังนี้
วัดสัมพันธวงศารามวรวิหาร
วัดสัมพันธวงศาราม เป็นพระอารามหลวงชั้นตรี ชนิดวรวิหาร ตั้งอยู่ใกล้แม่น้ำเจ้าพระยาฝั่งตะวันออก ในท้องที่แขวงสัมพันธวงศ์ เขตสัมพันธวงศ์ กรุงเทพมหานคร ในย่านเยาวราช เดิมเป็นวัดราษฎร์ มีนามว่า วัดเกาะ หลักฐานในการสร้างวัดแต่เดิมไม่ปรากฏใครเป็นผู้สร้าง ทราบแต่ว่าเป็นวัดโบราณเก่าแก่ มีมาตั้งแต่สมัยอาณาจักรอยุธยา ก่อนสถาปนากรุงรัตนโกสินทร์เป็นราชธานี
เหตุที่ได้ชื่อว่า วัดเกาะ เนื่องจากการที่มีคูคลองล้อมรอบเชื่อมต่อจากแม่น้ำเจ้าพระยา
ต่อมาพระบาทสมเด็จพระพุทธยอดฟ้าจุฬาโลกมหาราชทรงพระกรุณาโปรดเกล้าฯ ให้พระบรมวงศานุวงศ์ทำการบูรณปฏิสังขรณ์วัดต่าง ๆ ใหม่หลายวัด ในส่วนของวัดเกาะ ทรงพระกรุณาโปรดเกล้าฯ ให้สมเด็จพระสัมพันธวงศ์เธอ เจ้าฟ้ากรมหลวงพิทักษมนตรี ซึ่งเป็นพระภาคิไนย ต้นราชสกุลมนตรีกุล ทำการบูรณปฏิสังขรณ์ขึ้นใหม่ทั้งวัด แล้วทรงพระกรุณาโปรดเกล้าฯ สถาปนาขึ้นเป็นพระอารามหลวง พระราชทานนามว่า "วัดเกาะแก้วลังการาม"
ต่อมาในสมัยรัชสมัยพระบาทสมเด็จพระจอมเกล้าเจ้าอยู่หัว จึงทรงพระกรุณาโปรดเกล้าฯให้บูรณปฏิสังขรณ์ใหม่อีกครั้ง แล้วเปลี่ยนนามวัดใหม่เป็นวัดสัมพันธวงศาราม วรวิหาร เช่นในปัจจุบัน
ในรัชสมัยพระบาทสมเด็จพระจุลจอมเกล้าเจ้าอยู่หัว ได้เสด็จฯ ถวายผ้าพระกฐินที่วัดสัมพันธวงศารามวรวิหารและวัดปทุมคงคาราชวรวิหารโดยทางชลมารค โดยเรือพระที่นั่งเทียบที่ศาลาท่าน้ำ
สมเด็จพระพุทธโฆษาจารย์ (พุฒ สุวฑฺฒโน)
สมเด็จพระพุทธโฆษาจารย์ (พุฒ สุวฑฺฒโน) (นามเดิม: พุฒ สุวัฒนกุล) (11 มีนาคม พ.ศ. 2451 - 26 มีนาคม พ.ศ. 2553) อดีตกรรมการมหาเถรสมาคม เจ้าอาวาสวัดสุวรรณารามราชวรวิหาร และเป็นคณะผู้ปฏิบัติหน้าที่สมเด็จพระสังฆราช
สมเด็จพระพุทธโฆษาจารย์ มีนามเดิมว่า พุฒ สุวัฒนกุล เกิดเมื่อวันพุธที่ 11 มีนาคม พ.ศ. 2451 (นับแบบเดิมจะเป็น พ.ศ. 2450) เป็นบุตรของนายเพ็ชร สุวัฒนกุล กับนางคำ สุวัฒนกุล ชาติภูมิเป็นชาวบ้านมะขามเรียง ตำบลจำปา อำเภอท่าเรือ จังหวัดพระนครศรีอยุธยา
ทวี สุระบาล
นายทวี สุระบาล (เกิด 15 สิงหาคม พ.ศ. 2491) อดีตสมาชิกสภาผู้แทนราษฎรจังหวัดตรัง 6 สมัย และอดีตสมาชิกสภาผู้แทนราษฎรระบบบัญชีรายชื่อ
นายทวี สุระบาล เกิดเมื่อวันที่ 15 สิงหาคม พ.ศ. 2491 เป็นบุตรของนายเจต และ นางชูชีพ สุระบาล สำเร็จการศึกษา บริหารธุรกิจบัณฑิต จาก Banaras Hindu University ประเทศอินเดีย
ทวี มีอาชีพเป็นนักธุรกิจ และ สมาชิกสภาจังหวัด ใน พ.ศ. 2528 ตามลำดับ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคชาติไทย แต่ได้รับเลือกตั้งในครั้งถัดมา (พ.ศ. 2531) และได้รับเลือกเรื่อยมาจนถึง พ.ศ. 2548 รวม 7 สมัย
พ.ศ. 2550 ทวี ลงสมัครรับเลือกตั้งในระบบสัดส่วน กลุ่มจังหวัดที่ 8 ลำดับที่ 2 สังกัดพรรคเพื่อแผ่นดิน แต่ไม่ได้รับเลือกตั้ง เนื่องจากทางพรรคได้รับเลือกตั้งเพียง 1 ที่นั่ง
ทวี สุระบาล ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
หลบผี ผีไม่หลบ
หลบผี ผีไม่หลบ เป็นละครโทรทัศน์ไทย แนวคอมเมดี นำแสดงโดย รัชชานนท์ สุขประกอบ,พรภัสสร อัตถปัญญาพล เริ่มออกอากาศตอนแรกวันที่ 27 กันยายน พ.ศ. 2556 เวลา 17.45 - 18.30 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน)
บทประพันธ์โดย มิสเตอร์เค บทโทรทัศน์โดย ธนพล เสือน้อย กำกับการแสดงโดย คชินทร์ คล้องช้าง
อันโกะ กลรักสตรอว์เบอร์รี่
อันโกะ กลรักสตรอว์เบอร์รี่ เป็นละครโทรทัศน์ไทย แนวโรแมนติก-คอมเมดี้ ดัดแปลงมาจากบทประพันธ์ของ พงศกร และบทโทรทัศน์โดย ศรียุ ดำเนินงานสร้างโดย บริษัท ซิติเซ่น เคน จำกัด โดย ธีรเดช วงศ์พัวพันธ์, บุษกร วงศ์พัวพันธ์ กำกับการแสดงโดย ฤกษ์ชัย พวงเพ็ชร์ ออกอากาศทางไทยทีวีสีช่อง 3 ครั้งแรกเมื่อวันที่ 9 ตุลาคม พ.ศ. 2556 นำแสดงโดย ธีรเดช วงศ์พัวพันธ์, อารยา เอ ฮาร์เก็ต, คณิศ ปิยะปภากรกูล และรินลณี ศรีเพ็ญ ร่วมด้วยนักแสดงสมทบอีกมากมาย
เรียงลำดับตามไตเติ้ลละคร
เฉลิมชัย เอียสกุล
นายเฉลิมชัย เอียสกุล (เกิด 13 ตุลาคม พ.ศ. 2500) อดีตสมาชิกสภาผู้แทนราษฎรจังหวัดหนองคาย 4 สมัย
นายเฉลิมชัย เอียสกุล เกิดเมื่อวันที่ 13 ตุลาคม พ.ศ. 2500 เป็นบุตรของนายธเนตร เอียสกุล และ นางกิมเตียว เอียสกุล และเป็นน้องชายของ นายฉัตรชัย เอียสกุล สำเร็จการศึกษา บัญชีบัณฑิต จาก มหาวิทยาลัยธรรมศาสตร์ เศรษฐศาสตร์มหาบัณฑิต จาก Middle Ternesse State ประเทศสหรัฐอเมริกา
เฉลิมชัย ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2539 รวม 4 สมัย
พ.ศ. 2549 เฉลิมชัย ลงสมัครรับเลือกตั้งสมาชิกวุฒิสภาจังหวัดหนองคาย แต่ไม่ได้รับเลือกตั้ง
เฉลิมชัย เอียสกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ฮาร์ลีย์ ควินน์
ฮาร์ลีย์ ควินน์ () เป็นตัวละครตัวร้ายในหนังสือการ์ตูนชุดของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน สร้างสรรค์โดยพอล ดีนีและบรูซ ทิมม์ ปรากฏตัวครั้งแรกใน The Batman Adventures #12 (กันยายน 1993) ฮาร์ลี ควินน์ เคยปรากฏตัวในรูปแบบคนแสดงในภาพยนตร์เรื่องทีมพลีชีพ มหาวายร้ายที่นำแสดงโดยมาร์ก็อต ร็อบบี้
มาร์โก ร็อบบี สวมบทเป็นฮาร์ลีย์ ควินน์ปรากฏตัวในจักรวาลขยายดีซีในภาพยนตร์ได้แก่ทีมพลีชีพ มหาวายร้าย
สมเด็จพระพุทธชินวงศ์ (สุวรรณ สุวณฺณโชโต)
สมเด็จพระพุทธชินวงศ์ นามเดิม สุวรรณ เขื่อนเพ็ชร ฉายา สุวณฺณโชโต อดีตกรรมการมหาเถรสมาคม อดีตเจ้าคณะใหญ่หนเหนือ อดีตเจ้าอาวาสวัดเบญจมบพิตรดุสิตวนารามราชวรวิหาร อดีตแม่กองบาลีสนามหลวง
สมเด็จพระพุทธชินวงศ์ มีนามเดิมว่า สุวรรณ เขื่อนเพ็ชร เกิดเมื่อวันที่ 5 มิถุนายน พ.ศ. 2463 แรม 4 ค่ำ เดือน 7 ปีวอก ณ บ้านนางแล ตำบลนางแล อำเภอเมือง จังหวัดเชียงราย โยมมารดาชื่อ ขันแก้ว เวียงมูล โยมบิดาชื่อ จี วงศ์เรืองศรี เมื่อเกิดมาอาจารย์ได้ให้ชื่อไว้ในดวงชะตา (ใบลานจารเขียน) วัน เดือน ปี และเวลาเกิด พร้อมกับแจ้งชื่อพ่อและแม่ไว้ด้วยว่า “ดวงทิพย์” ภายหลังในฐานะเป็นบุตรคนหัวปี จึงมีชื่อเรียกกันว่า “คำอ้าย” และใช้ชื่อคำอ้ายนี้ตลอดมา จนถึงเวลาได้รับการบรรพชาเป็นสามเณร ก็มีชื่อว่า สามเณรคำอ้าย แต่เมื่อมาอยู่กรุงเทพมหานคร อาจารย์ได้เปลี่ยนชื่อให้ใหม่ว่า สุวรรณ ได้ชื่อฉายาจากพระอุปัชฌาย์ว่า สุวณฺณโชโต
บรรพชาเป็นสามเณร เมื่อวันที่ 15 กรกฎาคม พ.ศ. 2477 ณ วัดนางแล ตำบลนางแล อำเภอเมือง จังหวัดเชียงราย โดยมีพระครูสุตาลังการ วัดกลางเวียง ตำบลในเวียง อำเภอเมือง จังหวัดเชียงราย เป็นพระอุปัชฌาย์
อุปสมบท วันจันทร์ที่ 27 พฤษภาคม พ.ศ. 2483 ตรงกับวันแรม 6 ค่ำเดือน 6 ปีมะโรง ณ วัดเบญจมบพิตรดุสิตวนาราม เขตดุสิต กรุงเทพมหานคร โดยมีพระพรหมมุนี (ปลด กิตฺติโสภโณ) เป็นพระอุปัชฌาย์ พระสรภาณกวี (คอน นนฺทิโย ป.ธ.3 ต่อมาได้รับพระราชทานเลื่อนสมณศักดิ์เป็นพระราชาคณะชั้นราชที่ พระมงคลวัตรกวี) วัดเบญจมบพิตรดุสิตวนาราม เป็นพระกรรมวาจาจารย์ พระราชเวที (ดอกไม้ อตฺตรภทฺโท ป.ธ. 6) วัดเบญจมบพิตรดุสิตวนาราม เป็นพระอนุสาวนาจารย์
Temperature gradient gel electrophoresis
Temperature Gradient Gel Electrophoresis (TGGE) และ Denaturing Gradient Gel Electrophoresis (DGGE) เป็นรูปแบบของ electrophoresis ที่ใช้อุณหภูมิหรือสารเคมีต่างระดับกันในการทำลายสภาพธรรมชาติของตัวอย่างที่เคลื่อนที่ผ่านเจลชนิด acrylamide TGGE และ DGGE สามารถใช้กับกรดนิวคลีอิก เช่น DNA และ RNAและโปรตีน TGGE ใช้หลักการที่อุณหภมิเปลี่ยนโครงสร้างของกรดนิวคลีอิกในการแยกออกจากกัน DGGE เป็นเทคนิคแบบดั้งเดิมก่อนจะปรับมาเป็น TGGE 
Denaturing gradient gel electrophoresis (DGGE) ทำงานโดยเติมตัวอย่างขนาดเล็กของ DNA (หรือ RNA) ลงในเจลสำหรับอิเล็กโทรโฟรีซีส ที่มีสารทำให้กรดนิวคลีอิกเสียสภาพ ซึ่งจะทำให้กรดนิวคลีอิกคลายตัวในสภาวะต่างๆกัน เมื่อเคลื่อนผ่านเจล จึงสามารถวิเคราะห์ความแตกต่างได้
รถไฟฟ้าเคฮัง
บริษัทรถไฟฟ้าเคฮัง จำกัด () เป็นผู้ให้บริการรถไฟในจังหวัดโอซะกะ จังหวัดเคียวโตะ และจังหวัดชิงะ ในประเทศญี่ปุ่น เป็นที่รู้จักกันในชื่อ "เคฮัง" (京阪) หรือ "เคฮังเด็นเทะสึ" (京阪電鉄) หรือ "เคฮังเด็นชะ" (京阪電車)
รถไฟเคฮังเริ่มให้บริการรับส่งผู้โดยสารระหว่างโอซะกะกับเคียวโตะในปี ค.ศ. 1910 และเป็นบริษัทที่ให้บริการรถไฟฟ้าเชื่อมระหว่างสองเมืองนี้เป็นบริษัทแรก และเป็นทางรถไฟสายแรกที่ทอดยาวไปตามริมฝั่งแม่น้ำโยะโดะ หลังจากนั้น เคฮังได้เข้าซื้อกิจการของรถไฟในแถบโอสึ (สายโอสึ)
ในทศวรรษ 1920 รถไฟเคฮังเริ่มสร้างเส้นทางเชื่อมระหว่างโอซะกะกับเคียวโตะอีกเส้นทางหนึ่งเป็นสาขาย่อย ชื่อว่า รถไฟชินเคฮัง (新京阪鉄道) และได้เชื่อมกับเคฮังสมบูรณ์ในปี 1930 ปัจจุบัน ทางรถไฟสายนี้เป็นที่รู้จักในชื่อ ฮังคีวสายเคียวโตะ
ในปี 1943 รัฐบาลญี่ปุ่นสมัยสงครามโลกครั้งที่ 2ได้บังคับให้เคฮังควบรวมกิจการกับรถไฟฮังชินคีวโค ก่อตั้งเป็นรถไฟเคฮังชินคีวโค (京阪神急行電鉄 "Keihanshin Kyūkō Dentetsu") ต่อมา ในปี 1949 หลังพ้นสงครามไปแล้ว รถไฟเคฮังได้กลับมารวมตัวกันใหม่อีกครั้ง (ยกเว้นสายชินเคฮัง) และกลับมาใช้ชื่อบริษัเดิม ส่วนรถไฟเคฮังชินคีวโคก็เปลี่ยนชื่อเป็น รถไฟฮังคีว และใช้ชื่อนี้จนถึงทุกวันนี้
รถไฟเคฮังแบ่งการให้บริการหลัก ๆ ออกเป็นสายเคฮังกับสายโอสึ โดยรถไฟที่ให้บริการระหว่างเคียวโตะกับโอซะกะจะเป็นรถไฟรางใหญ่ ขณะที่รถไฟที่ให้บริการระหว่างเคียวโตะกับโอสึจะมีลักษณะคล้ายกับรถราง ความกว้างของรางทั้งเครือข่ายอยู่ที่ 1,435 มิลลิเมตร คือ รางคู่ความกว้างมาตรฐาน
แบด (ทัวร์)
แบด เป็นคอนเสิร์ตทัวร์ครั้งแรกของไมเคิล แจ็กสัน โดยเริ่มแสดงตั้งแต่วันที่ 12 กันยายน ค.ศ. 1987 - 27 มกราคม ค.ศ. 1989 รอบโลก โดยมีผู้สนับสนุนโดยเป๊ปซี่ เป็นเวลา 16 เดือน มี 123 รอบในแฟนๆ 4.4 ล้านคนจาก 15 ประเทศที่ทำสถิติผู้ชมคอนเสิร์ตทัวร์มากที่สุดในปี 1987
รถไฟฟ้าฮันชิง
บริษัทรถไฟฟ้าฮันชิง () เป็นบริษัทเอกชนของญี่ปุ่นที่ให้บริการรถไฟที่เชื่อมต่อระหว่างเมืองโอซะกะและโคเบะ เป็นบริษัทในเครือของบริษัทฮันคีวฮันชิงโฮลดิ้ง และยังเป็นเจ้าของทีมเบสบอลฮันชิง ไทเกอร์สที่มีชื่อเสียงโด่งดัง
ชื่อของบริษัท"ฮันชิง" (阪神) มาจากอักษรตัวหลังของโอซะกะ (大阪) กับอักษรตัวแรกของโคเบะ (神戸)
ประวัติของรถไฟฟ้าฮันชิงเริ่มต้นจากการก่อตั้ง บริษัทรถไฟฟ้าเซะสึจำกัด (摂津電気鉄道株式会社 "Settsu Denki-tetsudō Kabushiki-gaisha") เมื่อวันที่ 12 มกราคม ค.ศ. 1899 จากนั้นในวันที่ 7 มิถุนายน ปีเดียวกัน ได้เปลี่ยนชื่อเป็นบริษัทรถไฟฟ้าฮันชิงจำกัด และเริ่มเปิดให้บริการรับส่งผู้โดยสารระหว่างโคเบะ (สถานีซันโนะมิยะ) กับโอซะกะ (สถานีเดริบะชิ) เมื่อวันที่ 12 เมษายน ค.ศ. 1905 ต่อมาในปี ค.ศ. 1906 มีการขยายการให้บริการจากสถานีเดริบะชิไปจนถึงสถานีอุเมะดะในโอซะกะ
ในปี 1924 บริษัทสร้างสนามโคชิเอ็งแล้วเสร็จ (ต่อมาเปลี่ยนชื่อเป็นสนามฮันชิง โคชิเอ็งในปี 1964) อันเป็นสนามเหย้าของทีมฮันชิง ไทเกอร์สในเวลาต่อมา
เมื่อวันที่ 18 มีนาคม ค.ศ. 1936 รถไฟฟ้าฮันชิงขยายการให้บริการจากสถานีซันโนะมิยะไปจนถึงโมะโตะมะชิ และเปิดให้บริการเส้นทางเชื่อมต่อเสริมอีกหลายสายนอกเหนือจากเส้นทางหลัก รวมถึงการให้บริการร่วมกับรถไฟฟ้าซันโยในปี 1968
เมื่อวันที่ 17 มกราคม ค.ศ. 1995 เกิดเหตุการณ์แผ่นดินไหวครั้งใหญ่ขึ้นที่โคเบะ ทำให้รถไฟฟ้าบางส่วนของฮันชิงไม่สามารถให้บริการได้ และใช้เวลากว่าครึ่งปีจึงกลับมาให้บริการเต็มรูปแบบอีกครั้ง
เมื่อวันที่ 20 มิถุนายน ค.ศ. 2006 บริษัทฮันคีวโฮลดิ้งได้เข้ามาซื้อกิจการของรถไฟฮันชิงทั้งหมดด้วยมูลค่า 2.2 พันล้านดอลลาร์สหรัฐ และได้เปลี่ยนชื่อบริษัทโฮลดิ้งเป็นบริษัทฮันคีวฮันชิงโฮลดิ้ง
ในปี ค.ศ. 2009 รถไฟฟ้าฮันชิงขยายเส้นทางการให้บริการจนถึงนัมบะของโอซะกะ และยังให้บริการร่วมกับรถไฟคินเตะสึอีกด้วย จนรถไฟฟ้าฮันชิงสายนัมบะได้รับรางวัลรถไฟดีเด่นของญี่ปุ่นหลายรายการ
รถไฟคินเต็ตสึ
คินเต็ตสึ () หรือชื่อเต็มคือ บริษัท รถไฟคิงกิ นิปปง มหาชนจำกัด () เป็นบริษัทเอกชนให้บริการรถไฟในประเทศญี่ปุ่น เป็นบริษัทรถไฟที่ไม่ได้อยู่ในเครือเจอาร์ที่ใหญ่ที่สุดในประเทศญี่ปุ่น ให้บริการรับส่งผู้โดยสารระหว่างเมือง โอซากะ เกียวโต นาระ นาโงยะ สึ อิเสะ
คินเต็ตสึยังมีธุรกิจท่องเที่ยว อสังหาริมทรัพย์ และห้างสรรพสินค้า และยังเป็นผู้ผลิตรถไฟราง (คิงกิ ชาร์โย) ที่นำไปให้บริการเป็นรถไฟในญี่ปุ่น สหรัฐอเมริกา อียิปต์ และฮ่องกง
เมื่อวันที่ 16 สิงหาคม ค.ศ. 1910 บริษัทนาระ คิโดะจำกัด (奈良軌道株式会社 "Nara Kidō") ได้ก่อตั้งขึ้น และถูกเปลี่ยนชื่อเป็นบริษัทรถไฟฟ้าโอซากะจำกัด (大阪電気軌道株式会社 "Ōsaka Denki Kidō" หรือ ไดกิ (大軌)) ในอีกหนึ่งเดือนต่อมา
บริษัทไดกิสร้างอุโมงค์อิโคะมะและเริ่มให้บริการรถไฟเชื่อมต่อระหว่างโอซากะกับนาระ (ปัจจุบันคือ รถไฟคินเต็ตสึ สายนาระ) เมื่อวันที่ 30 เมษายน ค.ศ. 1914 หลังจากนั้น ทางรถไฟสายคะชิฮะระ โอซากะ และชิงิก่อสร้างแล้วเสร็จราวทศวรรษที่ 1920 ตามด้วยสายเกียวโต (ร่วมทุนกับรถไฟฟ้าเคฮัง) บริษัทไดกิได้ก่อตั้งบริษัทลูกคือ บริษัทรถไฟฟ้าซังงุ คีวโกะจำกัด (参宮急行電鉄株式会社 "Sangū Kyūkō Dentetsu" หรือ ซังกีว (参急)) ในปี 1927 และไปรวมตัวเป็นบริษัทรถไฟฟ้าอิเสะจำกัด (伊勢電気鉄道株式会社 "Ise Denki Tetsudō" หรือ อิเสะเด็ง (伊勢電)) เมื่อวันที่ 15 กันยายน ค.ศ. 1936
ในปี ค.ศ. 1938 บริษัทไดกิจับมือกับบริษัทรถไฟคันไซคีวโก (関西急行電鉄株式会社 "Kansai Kyūkō Dentetsu" หรือ คันกีวเด็ง (関急電)) ให้บริการรถไฟเชื่อมต่อระหว่างโอซากะกับนาโงยะโดยรถไฟเอกชนเป็นครั้งแรก จากนั้น บริษัทซังกีวได้เข้าซื้อกิจการของคันกีวเด็งเมื่อวันที่ 1 มกราคม ค.ศ. 1940 และเริ่มให้บริการด้วยตัวเอง จากนั้น บริษัทซังกีวได้รวมรวมเข้ากับบริษัทรถไฟโยะโระจำกัด (養老鉄道株式会社 "Yōrō Tetsudō") เมื่อวันที่ 1 สิงหาคม ปีเดียวกัน และบริษัทไดกิได้ควบรวมเข้ากับบริษัทซังกีวเมื่อวันที่ 15 มีนาคม ค.ศ. 1941 และเปลี่ยนชื่อเป็นบริษัทรถไฟคันไซคีวโกจำกัด (เป็นครั้งที่สอง มีชื่อว่า คันกีว (関急)) จากนั้น บริษัทคันกีวควบรวมเข้ากับบริษัทรถไฟโอซากะจำกัด (大阪鉄道株式会社 "Ōsaka Tetsudō" หรือ ไดเตะสึ(大鉄)) เมื่อวันที่ 1 กุมภาพันธ์ ค.ศ. 1943 และย้ายสำนักงานใหญ่จากอุเอะฮมมะชิ ไปยังโอซากะ อะเบะโนะบะชิ
จากนั้น บริษัทคันกีวควบรวมเข้ากับบริษัทรถไฟฟ้านันไกในเดือนมิถุนายน ค.ศ. 1944 และเปลี่ยนชื่อเป็น บริษัทรถไฟคิงกินิปปงจำกัด (近畿日本鉄道株式会社 "Kinki Nippon Tetsudō Kabushiki-gaisha" หรือ คิงกินิปปง(近畿日本) หรือ คินนิชิ(近日)) แต่ในภายหลัง บริษัทรถไฟฟ้านันไกได้ขอแยกตัวออกไปอีกครั้งในปี 1947
หลังสงครามโลกครั้งที่ 2ได้สิ้นสุดลง รถไฟคินเต็ตสึได้ขยายกิจการออกไปยังธุรกิจอื่นๆอาทิ บริษัทคิงกินิปปงทัวริสต์จำกัด (近畿日本ツーリスト株式会社) อันเป็นบริษัทท่องเที่ยวที่ใหญ่ที่สุดแห่งหนึ่งของโลก มีสำนักงานทั้งในสหรัฐอเมริกาและนานาประเทศ
รถไฟด่วนพิเศษสายแรกเริ่มให้บริการระหว่างอุเอะฮมมะชิกับนาโงยะในปี ค.ศ. 1947 และเป็นจุดเริ่มต้นของรถไฟด่วนพิเศษคินเต็ตสึในทุกวันนี้ ปัจจุบัน เครือข่ายระบบรางของคินเต็ตสึค่อนข้างครอบคลุม จากการควบรวมกิจการกับบริษัทรถไฟนาระจำกัด (奈良電気鉄道株式会社 หรือนาระเด็ง(奈良電)) บริษัทรถไฟชิงิอิโคะมะจำกัด (信貴生駒電鉄株式会社) บริษัทรถไฟมิเอะจำกัด (重電気鉄道株式会社 หรือ มิเอะเด็ง(三重電)) และบริษัทอื่นๆ
คินเต็ตสึย้ายสำนักงานใหญ่อีกครั้งจากอะเบะโนะบะชิในโอซากะไปอุเอะฮมมะชิในโอซากะเมื่อวันที่ 5 ธันวาคม ค.ศ. 1969 และบริษัทรถไฟคิงกินิปปงจำกัด ก็เปลี่ยนชื่อเป็น บริษัทคินเต็ตสึ เมื่อวันที่ 28 มิถุนายน ค.ศ. 2003
เซเวนสปริงส์ออฟเอพิงก์
เซเวนสปริงส์ออฟเอพิงก์ เป็นอีพีอัลบั้มชุดแรกวง เอพิงก์ เริ่มเผยแพร่เมื่อวันที่ 19 เมษายน พ.ศ. 2554 โดยใช้เพลง "I Don't Know" และ "It Girl" ประชาสัมพันธ์อัลบั้ม
มินิอัลบั้มเริ่มวางแผงเมื่อ 19 เมษายน 2554 ส่วนการประชาสัมพันธ์เพลง "I Don't Know" นั้นเริ่มในรายการ M! Countdown เมื่อวันที่ 21 เมษายน 2554
เจ้าจอมทับทิม ในรัชกาลที่ 4 (ณ นคร)
เจ้าจอมทับทิม ในรัชกาลที่ 4 เป็นธิดาคนหนึ่งของพระยาเสนานุชิต (นุช ณ นคร) และเป็นเจ้าจอมในพระบาทสมเด็จพระจอมเกล้าเจ้าอยู่หัว
พระยาเสนานุชิต (นุช ณ นคร) นั้นเป็นบุตรของเจ้าพระยานครศรีธรรมราช (น้อย) ท่านเป็นผู้ว่าราชการเมืองตะกั่วป่าในสมัยพระบาทสมเด็จพระนั่งเกล้าเจ้าอยู่หัว ครั้นเมื่อถึงรัชสมัยพระบาทสมเด็จพระจอมเกล้าเจ้าอยู่หัว จึงได้ถวายธิดาเข้าราชการเป็นเจ้าจอม
เจ้าจอมทับทิมเป็นพี่น้องกับเจ้าจอมเขียน ในรัชกาลที่ 4 ซึ่งเป็นธิดาพระยาเสนานุชิต (นุช ณ นคร) อีกคนหนึ่งที่ถวายตัวเป็นเจ้าจอมในพระบาทสมเด็จพระจอมเกล้าเจ้าอยู่หัว
รินทร์ดนัย ไตรรัตน์ธนากุล
รินทร์ดนัย ไตรรัตน์ธนากุล (ดนัย ตันธนะศิริวงศ์) ชื่อเล่น : เจสซี่ เกิดเมื่อวันที่ 18 มกราคม พ.ศ. 2527 เป็นนักแสดงลูกครึ่ง เจสซี่มีผลงานในวงการชิ้นแรกๆ ได้แก่ โฆษณา SWENZEN
เจ็ตสตาร์แอร์เวย์
เจ็ตสตาร์แอร์เวย์ (Jetstar Airways) เป็นสายการบินราคาประหยัดสัญชาติออสเตรเลีย มีฐานอยู่ที่เมืองเมลเบิร์น ประเทศออสเตรเลีย โดยเป็นบริษัทย่อยของสายการบินควอนตัส โดยมีจุดประสงค์เพื่อแข่งขันกับสายการบินเวอร์จินออสเตรเลีย (Virgin Australia) โดยเจ็ตสตาร์นั้นถือเป็นส่วนหนึ่งของกลยุทธ์สองแบรนด์ของควอนตัส โดยมีควอนตัสเป็นสายการบินที่ให้การบริการบนเครื่องแบบเต็มรูปแบบ และเจ็ตสตาร์เป็นสายการบินราคาประหยัดเพื่อสนองตลาดการบินในราคาที่ต่ำกว่า
เจ็ตสตาร์แอร์เวย์นั้นให้บริการทั้งภายในประเทศในระดับภูมิภาค และในระดับนานาชาติโดยมีฐานอยู่ที่ท่าอากาศยานนานาชาติเมลเบิร์น โดยใช้เครื่องบินหลักๆ คือ แอร์บัส เอ 320, แอร์บัส เอ 330 และ โบอิง 787 ดรีมไลเนอร์ เจ็ตสตาร์มีคู่แข่งคนสำคัญคือ สายการบินเวอร์จินออสเตรเลีย และไทเกอร์แอร์ออสเตรเลีย สายการบินราคาประหยัดซึ่งถือหุ้นจำนวน 60% โดยเวอร์จินออสเตรเลีย
นอกจากเจ็ตสตาร์แอร์เวย์แล้ว ควอนตัสยังถือหุ้นหลักๆในสายการบินในเครือ ได้แก่ เจ็ตสตาร์เอเชียแอร์เวย์, แวลูแอร์, เจ็ตสตาร์แปซิฟิกแอร์ไลน์, เจ็ตสตาร์เจแปน และ เจ็ตสตาร์ฮ่องกง
ฝูงบินของเจ็ตสตาร์แอร์เวย์ ประกอบด้วยเครื่องบินต่างๆ ดังรายละเอียดต่อไปนี้ (ข้อมูล ณ เดือนกันยายน พ.ศ. 2556)
สายการบินควอนตัสได้สั่งซื้อเครื่องบินในตระกูลแอร์บัส เอ 320 จำนวน 110 ลำในปีค.ศ. 2011 โดย 11 ลำจะใช้โดยควอนตัสที่ให้บริการในเอเชียเป็นหลัก และอีก 99 ลำให้กับบริษัทในกลุ่มเจ็ตสตาร์ โดยประกอบด้วยแอร์บัส เอ 320 จำนวน 320 ลำ และแอร์บัส เอ 320 นีโอ จำนวน 78 ลำ
ปาดเขียวตีนดำ
ปาดเขียวตีนดำ (; ) เป็นปาดชนิดหนึ่ง จัดอยู่ในวงศ์ปาดโลกเก่า (Rhacophoridae) มีขนาดความยาวลำตัว 80-100 มิลลิเมตร โดยเพศผู้จะมีขนาดเล็กกว่าเพศเมีย ปาดเขียวตีนดำเป็นหนึ่งในปาดที่มีขนาดใหญ่ที่สุดในสกุล "Rhacophorus" ซึ่งตาและหูของปาดเขียวตีนดำมีขนาดใหญ่ ส่วนของขาทั้ง 4 มีขนาดยาว และบริเวณระหว่างนิ้วมีพังผืดอยู่ตลอดความยาวนิ้ว ประกอบกับบริเวณข้างลำตัวซึ่งมีผิวหนังที่สามารถยืดได้ระหว่างขาหน้าและขาหลัง ทำให้สามารถกระโดดหรือร่อนจากบนต้นไม้สูงลงสู่บริเวณพื้นที่ต่ำกว่าได้
ลำตัวด้านบนลำตัวมีสีเขียวมันวาว ส่วนบริเวณด้านท้องมีตั้งแต่สีขาวไปจนถึงสีเหลืองซีด ซอกขาและด้านล่างของต้นขามีสีเหลือง ในนิ้วตีนหน้ามีพังผืดสีดำยึดระหว่างนิ้วยาวไปถึงปลายนิ้วแรก นิ้วตีนหลังมีพังผืดยึดโคนนิ้ว ส่วนปลายนิ้วที่เหลือมีสีเหลืองลายแขนงสีดำ
พบอาศัยอยู่ตามต้นไม้สูงๆ ในป่าต่ำ
ปาดเขียวตีนดำพบได้น้อยตั้งแต่บริเวณคาบสมุทรมลายูไปจนถึงทางตะวันตกของอินโดนีเซีย
ปาดเขียวตีนดำโดยปกติอาศัยอยู่บนต้นไม้ จึงมีการร่อนไปในอากาศ โดยได้รับการพยุงตัวให้ลอยอยู่ในอากาศได้จากแผ่นหนังระหว่างนิ้วตีนขนาดใหญ่มาก เมื่อกระโดดลงจากต้นไม้จะกางขาให้อยู่ในระดับเดียวกับลำตัวรวมทั้งกางนิ้วออก ประกอบกับการทำตัวให้แบนราบเพื่อให้มีพื้นที่ต้านอากาศมากขึ้น ทำให้ปาดเขียวตีนดำสามารถร่อนไปในอากาศและลงสู่พื้นดินด้วยมุมน้อยกว่า 18 องศา ซึ่งทำให้ปาดเขียวตีนดำได้อีกชื่อหนึ่งว่า "ปาดบิน" ซึ่งการร่อนหรือกระโดดครั้งหนึ่งไปไกลได้ถึง 15 เมตร
นกเขนน้อยไซบีเรีย
นกเขนน้อยไซบีเรีย (; ) เป็นนกเกาะคอนชนิดหนึ่ง ในวงศ์นกจับแมลงและนกเขน (Muscicapidae)
ตัวผู้และตัวเมียมีสีต่างกันอย่างเห็นชัดเจน นกตัวผู้จะมีลำตัวด้านบนเป็นสีน้ำเงิน ท้องสีขาวโพลน มีแถบสีดำพาดผ่านตาลากยาวแบ่งสีน้ำเงินและสีขาวออกจากกัน ขณะที่นกตัวเมียหรือนกที่ยังไม่โตเต็มวัยจะเป็นสีน้ำตาลตุ่น มีลายเกล็ดจาง ๆ บริเวณคอและอก ในนกตัวผู้ที่ยังโตไม่เต็มวัยต่างกับนกตัวเมียตรงที่มีหางออกสีฟ้า
มีพฤติกรรมทำรังวางไข่ทางตอนเหนือของเอเชียตะวันออก ในช่วงฤดูหนาวฝูงส่วนใหญ่จะอพยพลงใต้ไปหากินอยู่ในเอเชียตะวันออกเฉียงใต้ นกบางตัวพลัดหลงไปไกลถึงทวีปยุโรป บางครั้งอาจอพยพรวมกันเป็นกลุ่มหลายสิบตัว และอพยพในเวลากลางคืนด้วย สำหรับประเทศไทยนกเขนน้อยไซบีเรียจัดเป็นนกอพยพนอกฤดูผสมพันธุ์ที่พบบ่อยทั่วทุกภาค แต่ในบางพื้นที่มีสถานะเป็นเพียงนกอพยพผ่านที่พบได้เฉพาะช่วงต้นและปลายฤดูหนาวเท่านั้น
เป็นนกอพยพที่บินเป็นระยะทางไกลมาก ปกติจะพบเดินหาแมลงขนาดเล็กกินตามพื้นในป่าดิบ มีพฤติกรรมที่เป็นเอกลักษณ์ คือ มักจะกระดกหางถี่ ๆ ตลอดเวลา แม้ตามปกติจะพบในป่า แต่ช่วงต้นและปลายฤดูกาลอพยพก็มักพบตามสวนสาธารณะได้บ่อยครั้ง และจัดเป็นสัตว์ป่าคุ้มครอง
นอกจากนี้แล้วนกเขนน้อยไซบีเรีย ยังเป็นหนึ่งในนกที่เป็น ID Station ของสถานีโทรทัศน์ไทยพีบีเอสด้วย
ภูริวัชร์ ธีระชาติ
ภูริวัชร์ ธีระชาติ (ชื่อเล่น ถังเบียร์) เป็นนักร้องชาวไทย จากรายการเรียลลิตี้โชว์ "ทรู อะคาเดมี แฟนเทเชีย" ฤดูกาลที่ 10
ภูริวัชร์ ธีระชาติ เกิดเมื่อวันที่ 4 ตุลาคม 2535 ศึกษาระดับปริญญาตรี ที่ ภาควิชานิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ
ถังเบียร์ยังได้เข้าประกวดร้องเพลงของมหาวิทยาลัยกรุงเทพ BU-band & Singing Contest 20th และได้รับรางวัลรองชนะเลิศอันดับ 1 อีกทั้งถังเบียร์ยังเคยมาออดิชั่น ทรูอคาเดมี่ แฟนเทเชีย ฤดูกาลที่ 8 และ ฤดูกาลที่ 9 แต่ถังเบียร์ไม่ได้รับคัดเลิอก ได้กลับมาออดิชั่นอีกครั้งใน ฤดูกาลที่ 10 จนได้เป็นผู้ชนะเลิศการแข่งขันครั้งนี้ หลังจากนั้นมีผลงานเพลงกับค่ายสหภาพดนตรี ออกเพลง "Shut Up and Dance" และเพลงช้า "ผิดแค่ไหน" ที่เขาแต่งเพลงเองเป็นครั้งแรก หลังจากนั้นออกมาเปิดสตูดิโอสอนศิลปะการแสดง ชื่อ TB Dance Studio
วงศ์นกจับแมลงและนกเขน
วงศ์นกจับแมลงและนกเขน หรือ วงศ์นกจับแมลง () เป็นวงศ์ของนกเกาะคอนวงศ์หนึ่ง ใช้ชื่อวิทยาศาสตร์ว่า Muscicapidae จัดเป็นวงศ์ของนกที่มีจำนวนสมาชิกมากที่สุดวงศ์หนึ่ง
เป็นนกที่พบกระจายพันธุ์อยู่ในซีกโลกเก่า (เอเชีย, ยุโรป, แอฟริกา) เป็นที่มีขนาดเล็กมากถึงขนาดเล็ก (12-30 เซนติเมตร) รูปรางภายนอก
แตกตางกันมาก ตัวผู้และตัวเมียมีสีสันและลักษณะแตกต่างกันชัดเจน สวนใหญจะกินแมลงเปนอาหาร แต่ก็มีหลายชนิดกินผลไม้และน้ำหวานดอกไมดวย
ทํารังเปนรูปถวย นกในวงศนี้สามารถแบงออกเปน 2 วงศยอย ในประเทศไทยพบทั้ง 2 วงศยอย ไดแก วงศ์ย่อยนกเดินดง (Saxicolinae) และวงศ์ย่อยนกจับแมลง (Muscicapinae) ซึ่งเป็นนกขนาดเล็ก มีจะงอยปากคอนขางแบนและกวาง ปลายแหลมเปนรูปสามเหลี่ยม มีขนแข็งที่มุมปากชัดเจน
วงศ์ Muscicapidae
แดลลัส คาวบอยส์
แดลลัส คาวบอยส์ () เป็นหนึ่งในทีมอเมริกันฟุตบอล เล่นในลีก NFL และยังเป็นในทีมที่ประสบความสำเร็จมากที่สุดทีมหนึ่งอีกด้วย โดยคาวบอยส์ใช้สนาม คาวบอยสเตเดียม เป็น สนามเหย้า คาวบอยส์นั้นเคยได้แชมป์ ซุปเปอร์โบวล์ มาแล้ว 5 สมัย และ คาวบอย ยังเป็นทีม อเมริกันฟุตบอล ที่มี มูลค่ามากที่สุดเป็นอันดับ 2 ในลีก (15 กรกฎาคม ค.ศ. 2013) โดยการจัดอันดับของ "ฟอบส์" นิตยสารจัดอันดับชื่อดังอีกด้วย
ฟลายอิงฟิชโคฟ
เดอะเซตเทิลเมนต์ () หรือรู้จักกันในนาม ฟลายอิงฟิชโคฟ () เป็นที่ตั้งถิ่นฐานหลักของประชากรบนเกาะคริสต์มาสซึ่งเป็นดินแดนของประเทศออสเตรเลีย ที่นี่เป็นนิคมแรกบนเกาะที่ชาวอังกฤษเข้ามาตั้งถิ่นฐานในปี ค.ศ. 1888 ประชากรหนึ่งในสามของเกาะคริสต์มาสอาศัยอยู่ที่นี่
พอร์ตมอร์สบี
พอร์ตมอร์สบี () เป็นเมืองที่ใหญ่ที่สุดและเป็นเมืองหลวงของประเทศปาปัวนิวกินี จากการสำรวจประชากรในปี ค.ศ. 2000 มีประชากร 255,000 คน เมืองตั้งอยู่ริมชายฝั่งอ่าวปาปัว ชายฝั่งตะวันออกเฉียงใต้ของเกาะนิวกินี
พื้นที่ของเมืองนั้นแต่เดิมนั้นมีชาวโมตู-กอยบาบูอาศัยอยู่หลายศตวรรษ ได้รับการสำรวจครั้งแรกจากชาวยุโรปในปี ค.ศ. 1873 โดยกัปตันมอร์สบี ชื่อของเมืองตั้งชื่อเป็นเกียรติให้กับพ่อของเขา พลเรือเอก เซอร์แฟร์แฟกซ์ มอร์สบี
จากการสำรวจเมืองในโลกโดย Economist Intelligence Unit (EIU) เมืองพอร์ตมอร์สบีถือเป็นหนึ่งในเมืองที่มีความน่าอยู่น้อยที่สุด (อันดับ 137 จาก 140 เมือง)
คิงส์ตัน (เกาะนอร์ฟอล์ก)
คิงส์ตัน () เป็นเมืองหลวงของเกาะนอร์ฟอล์ก ดินแดนของประเทศออสเตรเลีย อำนาจกฎหมาย บริหาร และตุลาการของดินแดนต่างตั้งที่ทำการอยู่ในเมืองนี้ คิงส์ตันเป็นเมืองที่เก่าแก่ที่สุดเป็นอันดับที่สองในออสเตรเลีย และเป็นเมืองที่มีความสำคัญทางประวัติศาสตร์และวัฒนธรรมต่อทั้งชาวเกาะนอร์ฟอล์กและชาวออสเตรเลียทั้งมวล
ฮากัตญา
ฮากัตญา (ชามอร์โร: ) เป็นเมืองหลวงของดินแดนเกาะกวม ซึ่งเป็นดินแดนห่างไกลของสหรัฐอเมริกา เดิมที่นี่ชื่อว่า อากาญา (Agana) ที่นี่เป็นที่ตั้งของศูนย์กลางการบริหารเกาะกวม และย่านการค้าสำคัญของเกาะ ฮากัตญาตั้งอยู่ที่พิกัด 13 ° 28'45 "N 144 ° 45'00" E ทางตอนกลางของเกาะกวม มีพื้นที่ 1.6 ตารางกิโลเมตร มีประชากร 1,100 คน
วงศ์ย่อยนกเดินดง
วงศ์ย่อยนกเดินดง () เป็นวงศ์ย่อยของนกเกาะคอน ในวงศ์นกจับแมลงและนกเขน (Muscicapidae) ใช้ชื่อวงศ์ว่า Saxicolinae (เดิมเคยถูกอยู่ในวงศ์ Turdidae หรือ Turdinae)
เป็นนกที่มีขนาดเล็กมากจนถึงขนาดเล็ก (13-30 เซนติเมตร) ขอบปลายจะงอยปากเปนรอยบากเล็กนอย รูจมูกเปนรูปไขและมักไมมีขนปกคลุม มุมปากมีขนแข็ง หางสั้นกวาปกแตบางชนิดยาวเทากัน แขงยาวและแข็งแรง นิ้วในเปนอิสระ นิ้วนอกและนิ้วกลางเชื่อมติดกันเล็กนอย ที่บริเวณโคนนิ้ว อาหารไดแก แมลง, สัตวไมมีกระดูกสันหลังขนาดเล็ก, สัตวเลื้อยคลาน และผลไม บางชนิดลงมาหาอาหารตามพื้นดิน ทํารังเปนรูปถวย โดยใชกิ่งไม ใบไมและใบหญาเปนวัสดุ สวนใหญจะทํารังตามงามไม ลูกนกแรกเกิดชวยเหลือตัวเองไมไดเลย ไมมีขนดาวนปกคลุมตัว ยังไมลืมตาและขาไมแข็งแรง ในระยะแรกพอแมยังตองกกและหาอาหารมาปอนให
นกในวงศ์นี้แบ่งออกได้ทั้งสิ้นประมาณ 30 สกุล
คาวาจินางาโนะ
คาวาจินางาโนะ () เป็นเมืองในจังหวัดโอซากะ ประเทศญี่ปุ่น มีประชากร 112,696 คน ความหนาแน่นประชากร 1,030 คนต่อตารางกิโลเมตร มีขนาด 109.61 ตารางกิโลเมตร ก่อตั้งเมื่อวันที่ 1 เมษายน ค.ศ. 1954
คาชิวาระ
คาชิวาระ () เป็นเมืองที่ตั้งอยู่ในจังหวัดโอซากะ ประเทศญี่ปุ่น
เมื่อปี 2010 เมืองมีประชากร 74,892 คน มีความหนาแน่นของประชากร 2,950 คนต่อตารางกิโลเมตร มีพื้นที่ทั้งหมด 25.39 ตารางกิโลเมตร เมืองคาชิวาระก่อตั้งเมื่อวันที่ 1 ตุลาคม ค.ศ. 1958
วงศ์นกเดินดง
วงศ์นกเดินดง () เป็นวงศ์ของนกเกาะคอนวงศ์หนึ่ง ใช้ชื่อวิทยาศาสตร์ว่า Turdidae
เป็นนกทีมีขนาดเล็ก กินแมลงเป็นอาหารหลัก มีทั้งที่หากินทั้งบนต้นไม้ ยอดหญ้า และพื้นดิน ปากเรียวแหลมหัวกลม ลำตัวเพียว หางมีทั้งสั้นและยาว ตีนใหญ่แข็งแรง เกาะกิ่งไม้และกระโดดตามพื้นดินได้ดี หลายชนิดกินผลไม้ รังทำด้วยใบไม้และกิ่งไม้สานเป็นรูปถ้วยอยู่ตรงง่ามไม้และในโพรงไม้
นกในวงศ์หลายชนิดนี้ในบางข้อมูลจะจัดอยู่ในวงศ์นกจับแมลงและนกเขน (Muscicapidae) จึงมีความคล้ายคลึงกันมาก
มีทั้งสิ้น 335 ชนิดทั่วโลก พบ 21 ชนิดในประเทศไทย
เกิดแต่ตม
เกิดแต่ตม เป็นบทประพันธ์ของ โบตั๋น ถูกนำไปสร้างเป็นละครโทรทัศน์ทางสถานีโทรทัศน์สีกองทัพบกช่อง 7 โดยค่ายดาราวิดีโอ และกำกับการแสดงโดยมานพ สัมมาบัติ ออกอากาศก่อนข่าว ปี พ.ศ. 2548
มิ่งโกมุท เด็กหญิงหน้าตาฉลาดเป็นกรดและเอาเรื่อง หรือที่ใครๆ เรียกกันว่า ไอ้มิ่ง เพราะนึกว่าเป็นเด็กชาย ถามหาพ่อแม่มาตั้งแต่รู้ความจนเข้าวัยหกขวบ แต่ทั้งแป๊ะและซิ้มไม่เคยยอมเอ่ยถึง และยังอารมณ์เสียทุกครั้งที่มิ่งถามหรือเมื่อใครอื่นพูดถึงพ่อแม่ของมิ่ง มิ่งได้ยินชื่อ มาลี ครั้งแรกจากปากลุงมานิต ซึ่งพาป้าสะใภ้ อรนุช และน้องต้น ลูกชายอายุสามขวบมาเยี่ยมแป๊ะกับซิ้มซึ่งเป็นพ่อแม่เลย และวันที่แป๊ะกับซิ้มพามิ่งไปมอบตัวที่โรงเรียน มิ่งจึงได้ยินว่าตัวเองเป็นบุตรบุญธรรมของแป๊ะกับซิ้ม และคุณครูอธิบายให้มิ่งฟังว่าบุตรบุญธรรมเป็นอย่างไร และต่อมาญาติจากสวนส้มจึงไขปริศนาเรื่องพ่อแม่ของมิ่งให้มิ่งฟังว่า แม่ของมิ่งชื่อ มาลี เป็นลูกสาวของแป๊ะกับซิ้ม แม่หนีตามพ่อซึ่งเป็นคนขับรถสิบล้อไปตั้งแต่อายุสิบห้า แล้วถูกพ่อมิ่งทิ้ง เมื่อคลอดมิ่งจึงเอามิ่งมาทิ้งให้แป๊ะกับซิ้มเลี้ยงแล้วหายไป ลุงมานิตคือลูกชายคนโตของแป๊ะกับซิ้ม แล้วมิ่งยังมีลุงอีกคน เป็นน้องของลุงมานิต พี่ของแม่มาลีคือ ลุงมารุต แต่ติดยาโดนจับติดคุกแล้วหายหน้าไป
ความรู้สึกโหยหาแม่อยู่ในใจมิ่งตลอดเวลา ยิ่งถวิลลูกมือทำอาหารของแป๊ะบอกว่าแม่ของมิ่งทำงานอยู่ในโรงงานแถว พระประแดง ถวิลเคยเจอแม่บ่อยมากที่ตลาด แม่ถามถึงมิ่งด้วย มิ่งยิ่งอยากเจอแม่ พระประแดงอยู่ไม่ไกลจากร้านของแป๊ะเลย แป๊ะและซิ้มซื้อตึกแถวเปิดร้านขายอาหารขายกาแฟอยู่ในย่านหนึ่งของฝั่งธน ในทำเลที่ลูกค้ามาก แต่เป็นทำเลแห่งโลกีย์ สภาพแวดล้อมไม่ดี เป็นแหล่งแฟล็ตเช่าของหญิงขายบริการ จนแม้กระทั่งเศรษฐีนีเจ้าของที่ดินและแฟล็ตเช่าในย่านนั้นคือ อาจารย์วัชรี ยังต้องขายบ้านพาครอบครัวไปอยู่ที่อื่น เพราะเกรงสิ่งแวดล้อมทำพิษต่อลูกๆ มิ่งเลยต้องจากกับเพื่อนสนิทมากรุ่นพี่คือ วัสสา ซึ่งอายุแก่กว่ามิ่งปีหนึ่ง วัสสามีพี่สาวสวยมากอายุสิบขวบคือ วาลุกา กับน้องชาย วณิชชา อายุสามขวบ ภายหลังคนที่ซื้อบ้านอาจารย์วัชรีทำบ้านหลังนั้นเป็นห้องอาหารแบบมีสาวป้อน และขายบริการ มีเวทีเพลงลูกทุ่ง หางเครื่องเต้นเปิดกระโปรงอยู่หน้าห้องอาหารด้วย มิ่งวิ่งขึ้นลงส่งอาหารตามห้องต่างๆ บนแฟล็ตจนคุ้นเคยกับสิ่งแวดล้อมของคนโลกีย์...
คิม ย็อน-คย็อง
คิม ย็อน-คย็อง () เกิดวันที่ 26 กุมภาพันธ์ ค.ศ. 1988 ที่อันซัน เป็นนักวอลเลย์บอลระดับอาชีพชาวเกาหลีใต้ ปัจจุบันเธอเล่นให้แก่สโมสรเฟแนร์บาห์เชในประเทศตุรกี
ค.ศ. 2007 คิม ย็อน-คย็อง ได้สำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อน (ซึ่งเป็นสถาบันเดียวกันกับที่ฮวัง ยอน-จู, ฮัน ซง-อี และฮัน ยู-มี จบมา) ทั้งนี้ คิมเป็นหนึ่งในผู้เล่นของเกาหลีใต้ที่ได้รับการกล่าวถึงมากที่สุดในช่วงไม่กี่ปีที่ผ่านมา และในการแข่งขันวอลเลย์บอลหญิงชิงแชมป์เอเชีย 2013 ที่จัดขึ้น ณ จังหวัดนครราชสีมา เธอได้รับรางวัลนักวอลเลย์บอลยอดเยี่ยมถึง 2 รางวัล ซึ่งได้แก่ ทำคะแนนยอดเยี่ยม และเสิร์ฟยอดเยี่ยม วอลเลย์บอลหญิงทีมชาติเกาหลีใต้
ปิ่นไพร
ปิ่นไพร เป็นแนวละคร ดราม่า สร้างจากบทประพันธ์ของ ก.สุรางคนางค์ ผู้ประพันธ์ บ้านทรายทอง ถูกนำมาสร้างเป็นละครโทรทัศน์ครั้งแรกทาง ช่อง 7 เมื่อปี พ.ศ. 2544 เขียนบทโทรทัศน์โดย คฑาหัสต์ บุษปะเกศ, นันทวรรณ รุ่งวงศ์พาณิชย์ กำกับการแสดงโดย จรูญ ธรรมศิลป์ นำแสดงโดย ปิยธิดา วรมุสิก, อัษฎาวุธ เหลืองสุนทร, ทรงสิทธิ์ รุ่งนพคุณศรี, ฉัตรมงคล บำเพ็ญ, สาวิกา ไชยเดช, ณัฏฐริณีย์ กรรณสูต, ดิลก ทองวัฒนา, วีรินท์ เชยอรุณ, โชคชัย เจริญสุข
กฤษดา กิติโยธิน เพลย์บอยหนุ่มซึ่งมาเรียนแบบเล่นๆอยู่อังกฤษถึงห้าปี แต่ไม่จบอะไรสักอย่าง ถูกคุณเริ่มผู้เป็นพ่อ เรียกตัวกลับเมืองไทย ให้ไปรับงานดูแลธุรกิจทางบ้านจากนิมิตหรือเติบ ลูกพี่ลูกน้องวัย 37 ที่กำลังจะแต่งงานกับสาวชื่อปิ่นไพร
ข่าวดีของญาติหนุ่มทำให้กฤษดาซึ่งหงุดหงิดที่ไม่ได้ไปเที่ยวอเมริกากับแฟนสาวนาม ลูซี่ หัวเสียยิ่งขึ้น ความริษยาที่สั่งสมเป็นทุนเดิม ด้วยเชื่อว่าพ่อเชิดชู นิมิต ดุจเทวดาแสนดี วีรบุรุษสุดวิเศษ แปรเป็นอารมณ์พาล ถึงขั้นชังน้ำหน้าสาวที่นิมิตชอบพอ ซึ่งพรพิศ พี่สาวผู้ใช้ชีวิตอยู่บนคานทองให้ข้อมูลมาทางจดหมายว่า ปิ่นไพรเป็นชาวป่า ลูกสาวนักเลงโต ที่หวังสมบัติเพราะรู้ว่านิมิตจะต้องได้ส่วนแบ่งมรดกจากคุณเริ่ม
ขณะที่กฤษดาเที่ยวบ่นระบายอารมณ์เซ็งกับเพื่อนฝูงในลอนดอน ก่อนเตรียมตัวกลับบ้านในอีกสองอาทิตย์ตามประกาศิตพ่อ นิมิตซึ่งดูแลกิจการสัมปทานป่าไม้ ของบริษัทกิติโยธิน ที่เชียงใหม่ก็ลองมากรุงเทพฯ เพราะจำได้ว่า ลุงเริ่ม "ป๋า" แสนดีของเขากำลังจะครบห้ารอบในอีกไม่กี่วัน
คุณเริ่มดีใจที่หลานชายผู้อยู่ในโอวาทกลับบ้าน ส่วนพรพิศ ซึ่งแอบรักนิมิตข้างเดียวมานาน ยินดีกึ่งขวางหูขวางตา จึงออกอาการคุณนายระเบียบจัด แขวะดะไปเรื่อยตั้งแต่การกลับบ้านโดยไม่แจ้งข่าวล่วงหน้าของญาติหนุ่ม จนถึงการเลือกปิ่นไพรแทนสายสม อินทราวิทย์ ลูกน้าศรี น้องสาวแม่ แขวะไปแขวะมาอารมณ์หึงปะทุหนัก พรพิศเลยส่งยุให้นิมิตชวนปิ่นไพรมาเปิดตัวในงานวันเกิดพ่อ ไม่ได้คิดจะญาติดีแต่หวังให้ญาติรุมสับสาวบ้านป่าให้นองเลือดกลางเมือง
ครีวีริค
ครีวีริค (; , "Crooked Horn"; ) เป็นเมืองที่ตั้งอยู่ตอนกลางของประเทศยูเครน ในดนีโปรเปตรอฟสค์โอบลาสต์ เมืองมีประชากร 664,499 คน ในปี ค.ศ. 2011 เป็นเมืองอุตสาหกรรมเหล็กกล้าที่สำคัญในยุโรปตะวันออก
เตี่ยนฉวนซือ
เตี่ยนฉวนซือ () บางตำราแปลว่าอาจารย์ถ่ายทอดเบิกธรรม เป็นตำแหน่งอาจารย์อาวุโสในลัทธิอนุตตรธรรม
ลัทธิอนุตตรธรรมเชื่อว่าเต๋า (ธรรมะ) เป็นสัจภาวะสูงสุดและเป็นวิถีทางที่พระเป็นเจ้าคือพระแม่องค์ธรรมได้เปิดเผยแก่มนุษย์ผ่านทางหมิงซือ () หมิงซือจึงมีอาณัติแห่งสวรรค์ สามารถถ่ายทอดเต๋าแก่บุคคลต่าง ๆ ได้ เมื่อถึงยุคของหลิว ชิงซฺวี จู่ซือรุ่นที่ 16 ของลัทธิอนุตตรธรรม เขาได้ตั้งตำแหน่งเตี่ยนฉวนซือขึ้น โดยถือว่าเป็นผู้มีอาณัติสวรรค์ สามารถถ่ายทอดเต๋าแทนจู่ซือได้ การตั้งเตี่ยนฉวนซือดำเนินมาจนถึงสมัยจู่ซือรุ่นที่ 18 ซึ่งเป็นรุ่นสุดท้าย ได้มีการตั้งเตี่ยนฉวนซืออาวุโสบางคนเป็น “เหล่าเฉียนเหริน” เพื่อให้มีอำนาจแต่งตั้งผู้อื่นเป็นเตี่ยนฉวนซือได้เช่นเดียวกับจู่ซือ และต่อมาเหล่าเฉียนเหรินยังตั้งตำแหน่ง “เฉียนเหริน” ขึ้น ให้ทำหน้าที่ตั้งเตี่ยนฉวนซือได้เช่นเดียวกับเหล่าเฉียนเหรินด้วย ทำให้ปัจจุบันมีเตี่ยนฉวนซือจำนวนมากในลัทธิอนุตตรธรรม
เตี่ยนฉวนซือมีหน้าที่หลักคือการถ่ายทอดไตรรัตน์ ( "ซันเป่า") ให้แก่เวไนยสัตว์ในพิธีถ่ายทอดเบิกธรรม ( "ปั้นเต้าหลี่เจี๋ย") โดยการเปิดจุดญาณทวาร บอกสัจจคาถา และสอนการประสานมือเป็นลัญจกร การดำเนินพิธีนี้จะเป็นความลับ ไม่เปิดเผยให้คนนอกรับรู้ ผู้ที่รู้แล้วจะห้ามนำไปเปิดเผยต่อ เพราะเชื่อว่าจะถูกสิ่งศักดิ์สิทธิ์ลงโทษ ไตรรัตน์ ได้แก่
ลัทธิอนุตตรธรรมเชื่อว่าตี่ยนฉวนซือ เป็นผู้ได้รับอาณัติสวรรค์จากพระแม่องค์ธรรม ทำให้เป็นผู้ศักดิ์สิทธิ์ มีวาจาสิทธิ์ มีอำนาจหน้าที่ถ่ายทอดเต๋า แบกรับหนี้กรรมแทนเวไนยสัตว์ในปกครองของตนได้
อภินันท์ ประเสริฐวัฒนกุล
อภินันท์ ประเสริฐวัฒนกุล (ชื่อเล่น;เอ็ม เกิดเมื่อวันที่ 6 สิงหาคม พ.ศ. 2521) เป็นนักแสดง, นายแบบชาวไทย
อภินันท์ ประเสริฐวัฒนกุล เกิดเมื่อวันที่ 6 สิงหาคม พ.ศ. 2521 มีชื่อเล่นว่า เอ็ม จบการศึกษาระดับปริญญาตรีจากคณะวิทยาศาสตร์ประยุกต์ สาขาเทคโนโลยีอุตสาหกรรมเกษตร (Food Science) สถาบันเทคโนโลยีพระจอมเกล้าพระนครเหนือ ประกวดหนุ่มแพรวเมื่อปี พ.ศ. 2543 เริ่มเข้าสู่วงการละครตั้งแต่ปี พ.ศ. 2544 ในเรื่อง "เจ้าสาวมืออาชีพ" และโด่งดังในบทพระเอกในละครเรื่อง "วิวาห์พาวุ่น" คู่กับ รามาวดี สิริสุขะ, เรื่อง"แตงสากับอาฉี" คู่กับ ศิริลักษณ์ ผ่องโชค และ "ใต้ร่มเงารัก" คู่กับ กัญญารัตน์ จิรรัชชกิจ แต่ภายหลังได้ออกจากวงการสองปีเพื่อทำงานเบื้องหลัง ก่อนจะกลับมาแสดงอีกครั้งและแจ้งเกิดในบทร้ายจากละครหลายเรื่อง อาทิ เช่น "สุดแต่ฟ้ากำหนด, รักนี้หัวใจเราจอง, ลิขิตกามเทพ, เล่ห์ร้อยรัก" ฯลฯ ต่อมาได้พลิกบทบาทเป็นคนดีในละครเรื่อง "หงส์สะบัดลาย"
ปี พ.ศ. 2551 เอ็มได้รับโอกาสให้แสดงละครเทิดพระเกียรติรัชกาลที่ 7 ร่วมกับผู้ทรงคุณวุฒิและศิลปินคนดังมากมาย เรื่อง "พระปกเกล้าราชา ก่อนาวาประชาธิปไตย" ทางช่อง 5 โดยนำบางตอนของนวนิยายเรื่อง"สี่แผ่นดิน" มาเขียนและแปลงเป็นบทละคร เขาได้รับบทเป็น"อ้น" ลูกชายคนโตของแม่พลอย แทนอภิสิทธิ์ เวชชาชีวะ ที่ไม่สามารถมาเล่นละครได้
ด้านชีวิตส่วนตัว สมรสกับ บุสกร ธรรมาวุธ เมื่อวันที่ 13 พฤศจิกายน พ.ศ. 2553 ที่จังหวัดตรัง ปัจจุบันมีบุตรแล้ว เป็นบุตรสาวฝาแฝด 2 คน ชื่อน้องฌานา-น้องฌารีน
อภินันท์เป็นเจ้าของกิจการบริษัทที่ให้คำปรึกษาเรื่องการเดินทางไปเรียนต่อต่างประเทศ ชื่อบริษัท สไมลล์ลี่ เอ็ดดูเคชั่น จำกัด และยังมีผลงานทางละครออกมาอย่างต่อเนื่อง
เกาะอีออส
เกาะอีออส (; ) เป็นเกาะในประเทศกรีซ ในหมู่เกาะซิคละดีส ในทะเลอีเจียน เป็นเกาะที่เต็มไปด้วยเนินเขาและหน้าผาติดทะเลโดยมาก เกาะตั้งอยู่กึ่งกลางระหว่างเกาะนักซอสและซานโตรีนี เกาะมีความยาวราว 18 กม. และความกว้าง 10 กม. มีพื้นที่ราว 109 ตร.กม. มีประชากร 2,024 คน (ค.ศ. 2011) ลดลงจากในศตวรรษที่ 19 ที่มีประชากร 3,500 คน
เฮลมอนด์
เฮลมอนด์ () เป็นเทศบาลและเมืองในจังหวัดนอร์ทบราบันต์ ประเทศเนเธอร์แลนด์ เฮลมอนด์เป็นที่ตั้งของบริษัทสิ่งทอหลายแห่ง เป็นที่ตั้งของสโมสรฟุตบอล เฮลมอนด์สปอร์ต เมืองมีการตั้งถิ่นฐานราว ค.ศ. 1000 ได้รับสถานะเป็นเมืองราว ค.ศ. 1232
ไทเกอร์แอร์
ไทเกอร์แอร์ (Tigerair) หรือชื่อเดิมคือ ไทเกอร์ แอร์เวย์ (Tiger Airways) คือสายการบินราคาประหยัดที่มีฐานการบินอยู่ที่ประเทศสิงคโปร์ ให้บริการในเขตภูมิภาคเอเชียตะวันออกเฉียงใต้ ออสเตรเลีย จีน และอินเดีย จากท่าอากาศยานสิงคโปร์ชางงี
ไทเกอร์แอร์ได้รับรางวัล CAPA Low Cost Airline of Year ในปี ค.ศ. 2006 และ 2010
ไทเกอร์แอร์ได้เข้าร่วมเป็นสายการบินสมาชิกของพันธมิตรสายการบิน แวลูอัลไลแอนซ์ (Value Alliance) ในปี พ.ศ. 2559
ไทเกอร์แอร์ยุบรวมกิจการกับสายการบินสกู๊ต และเปลี่ยนชื่อและโลโก้จากไทเกอร์แอร์เป็นสกู๊ตทั้งหมด โดยมีผลตั้งแต่วันที่ 25 กรกฎาคม พ.ศ. 2560 โดยในช่วงแรกนั้นเครื่องบินบางลำจะยังคงมีโลโก้ไทเกอร์แอร์ติดอยู่ และจะทยอยเปลี่ยนเป็นสกู๊ตจนครบทุกลำ
ข้อมูล ณ วันที่ 11 ตุลาคม ค.ศ. 2013 สายการบินไทเกอร์แอร์ประกอบด้วยฝูงบินดังนี้:
ฝูงบินของสายการบินไทเกอร์แอร์
เครื่องบินทุกลำถูกจัดที่นั่งแบบชั้นประหยัดจำนวน 180 ที่นั่งต่อลำ ระยะห่างต่อที่นั่งประมาณ 72.5 ซม. สำหรับแถวปกติ และ 97.5 ซม. สำหรับแถวที่มีความกว้างพิเศษ
เมื่อวันที่ 21 มิถุนายน ค.ศ. 2007 ไทเกอร์แอร์ได้ประกาศว่ามีจะมีการจัดซื้อเครื่องบินอีกจำนวน 30 ลำ ซึ่งมีมูลค่ากว่า 2.2 พันล้านดอลลาร์สหรัฐ ซึ่งคาดว่าจะสามารถส่งมอบได้ระหว่างปีค.ศ. 2011 และ 2014 โดยจะนำมาใช้บินในเอเชีย-แปซิฟิก และภายในประเทศออสเตรเลีย และต่อมาในวันที่ 18 ธันวาคม ค.ศ. 2007 ได้มีการประกาศเพิ่มเติมถึงการจัดซื้อเพิ่มขึ้นเป็นจำนวนทั้งสิ้นรวม 70 ลำแทน
แม่น้ำไมอา
แม่น้ำไมอา (, หรือ Мая ) เป็นแม่น้ำในคาบารอฟสค์ไครและสาธารณรัฐซาฮา ของรัสเซีย ต้นน้ำอยู่บนลาดเขาด้านตะวันตกเฉียงเหนือของทิวเขาสตาโนวอย ไหลไปทางตะวันตกเฉียงใต้และตะวันตกเฉียงเหนือ ลงสู่แม่น้ำอัลดัน แม่น้ำมีความยาว 1053 กม. มีพื้นที่รองรับน้ำ 171,000 ตร.กม. แม่น้ำไมอาปกคลุมไปด้วยน้ำครั้งในช่วงปลายเดือนตุลาคม จนถึงเดือนพฤษภาคม
สาธารณรัฐอะดีเกยา
สาธารณรัฐอะดีเกยา (; , "Adıge Respublik") เป็นสาธารณรัฐของประเทศรัสเซีย ตั้งอยู่ทางตะวันตกของประเทศ เป็นดินแดนที่อยู่รอบล้อมด้วยดินแดนครัสโนดาร์ มีพื้นที่ 7,600 ตร.กม. (2,900 ตร.ไมล์) มีประชากร 439,996 คน (ค.ศ. 2010) เมืองหลวงคือเมือง ไมคอป
พระเจ้าบรมวงศ์เธอ พระองค์เจ้าเสงี่ยม
พระเจ้าบรมวงศ์เธอ พระองค์เจ้าเสงี่ยม (17 มีนาคม พ.ศ. 2358 — 22 มกราคม พ.ศ. 2432) เป็นพระราชธิดาพระองค์ที่ 17 ในพระบาทสมเด็จพระนั่งเกล้าเจ้าอยู่หัว กับเจ้าจอมมารดาจัน หรือออกนามว่าจันเขมร
พระเจ้าบรมวงศ์เธอ พระองค์เจ้าเสงี่ยม เป็นหนึ่งในเจ้านายฝ่ายในที่ได้รับเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ จากพระบาทสมเด็จพระจุลจอมเกล้าเจ้าอยู่หัว เมื่อปี พ.ศ. 2425
พระเจ้าบรมวงศ์เธอ พระองค์เจ้าเสงี่ยม หลังจากทรงประชวรเรื้อรังมาช้านาน ล่วงมาในเดือนกรกฎาคมพระองค์มีเม็ดขึ้นที่พระชิวหา แม้จะมีแพทย์หลวงเข้ามาถวายการรักษาแต่พระอาการก็ไม่ดีขึ้น ที่สุดพระองค์สิ้นพระชนม์เมื่อวันที่ 22 มกราคม พ.ศ. 2432 สิริพระชนมายุ 73 ปี และมีพิธีพระราชทานเพลิงพระศพ ณ พระเมรุวัดสระเกศ เมื่อวันที่ 26 มกราคม พ.ศ. 2435 พร้อมกับพระเจ้าบรมวงศ์เธอ พระองค์เจ้าจามรี
พระเจ้าบรมวงศ์เธอ พระองค์เจ้าประพาฬรัศมี
พระเจ้าบรมวงศ์เธอ พระองค์เจ้าประพาฬรัศมี พระนามเดิม "พระองค์เจ้าหญิงประพาฬรัศมี" เป็นพระราชธิดาพระองค์ที่ 71 ในพระบาทสมเด็จพระจอมเกล้าเจ้าอยู่หัวกับท้าววนิดาพิจาริณี (เจ้าจอมมารดาสุ่น ในรัชกาลที่ 4)
พระองค์เจ้าประพาฬรัศมี ประสูติเมื่อวันพฤหัสบดี เดือน 6 แรม 2 ค่ำ ปีฉลู สัปตศก จ.ศ. 1227 ตรงกับวันที่ 11 พฤษภาคม พ.ศ. 2408 สิ้นพระชนม์ในรัชกาลที่ 5 เมื่อวันที่ 20 กรกฎาคม ปีเถาะ เบญจศก จ.ศ. 1265 พ.ศ. 2446 พระชันษา 37 ปี พระราชทานเพลิงพระศพ ณ พระเมรุ วัดเทพศิรินทราวาส วันที่ 12 กุมภาพันธ์ พ.ศ. 2448
มนตร์
มนตร์ () หรือ มนต์ () คำศักดิ์สิทธิ์หรือคำสำหรับสวดเพื่อเป็นสิริมงคล พบในศาสนาแบบอินเดีย ทั้งศาสนาฮินดู ศาสนาเชน ศาสนาพุทธ ศาสนาซิกข์ โดยทั่วไปมักเป็นคำสรรเสริญสิ่งศักดิ์สิทธิ์
ในศาสนาพุทธ มีการใช้มนต์ในหลายนิกาย ในแต่ละนิกายมีมนต์สำคัญดังนี้
ลัทธิอนุตตรธรรมเรียกมนตร์ว่ารหัสคาถา หรือ สัจจคาถา () และเชื่อว่าพระแม่องค์ธรรมได้แบ่งธรรมกาลออกเป็น 3 ยุค เรียกว่ายุคสามกัปสุดท้าย ในแต่ละยุค พระแม่จะมอบหมายให้พระพุทธเจ้าเป็นผู้ปกครองและมีรหัสคาถากำหนดไว้แตกต่างกันไป ดังต่อไปนี้ 
สัจจคาถาถือเป็นคาถาศักดิ์สิทธิ์ที่สุด เป็นความลับของสวรรค์ ห้ามจดบันทึก ห้ามนำไปบอกต่อ มีเฉพาะผู้ได้รับอาณัติสวรรค์ (ได้แก่ จู่ซือ เหล่าเฉียนเหริน เฉียนเหริน และเตี่ยนฉวนซือ) เท่านั้นที่เปิดเผยสัจจคาถาได้ เมื่อเผชิญภัยอันตรายท่องคาถานี้แล้วสิ่งศักดิ์สิทธิ์จะช่วยให้พ้นอันตรายและวิบากกรรมต่าง ๆ
ปีศาจ (ภาพยนตร์)
ปีศาจ () ภาพยนตร์สยองขวัญสัญชาติอเมริกัน ในปี ค.ศ. 2010
ฟิลาเดลเฟีย ในเช้าวันที่แสนขมุกขมัว จู่ ๆ ก็มีอุบัติเหตุคนตกตึกเสียชีวิตจากชั้น 35 ของอาคารสำนักงานเลขที่ 333 นักสืบบาวเดน พร้อมกับคู่หูจึงถูกเรียกมาทำหน้าที่อีกครั้ง และในอาคารเดียวกันนั้น คนแปลกหน้า 5 คน ที่ประกอบไปด้วย รปภ.มือใหม่, หญิงสาว, เซลล์แมนมาดกวน, หญิงสูงวัย และชายหนุ่มคนหนึ่ง ทั้งหมดได้ขึ้นลิฟต์ตัวที่ 6 พร้อมกัน ลิฟต์ไปติดค้างอยู่ระหว่างชั้นที่ 20 กับ 21 แม้ทั้งหมดจะพยายามร้องขอความช่วยเหลือ แต่ทีม รปภ.ของอาคารกลับไม่สามารถช่วยเหลืออะไรพวกเขาได้ นอกจากการสื่อสารทางเดียวคือ การมองเห็นเหตุการณ์ทั้งหมดจากกล้องวงจรปิดภายในลิฟต์ และคำสั่งจากไมโครโฟนที่สามารถพูดได้อย่างเดียว โดยไม่สามารถรับฟังอะไรได้ เมื่อไฟได้ดับลงเพียงชั่วขณะ เมื่อไฟติด ปรากฏว่าหญิงสาวได้ถูกอะไรบางอย่างจู่โจม และทำให้หลังของเธอได้รับบาดแผล ก่อนที่สถานการณ์ทั้งหมดจะเลวร้ายลงเรื่อย ๆ ซึ่งนักสืบบาวเดนได้ทำการสืบค้นประวัติของ 5 คนนี้ ก่อนจะพบว่าทั้งหมดไม่ได้เป็นคนที่มีประวัติดีอะไรเลย และคนเหล่านี้ยังมีอะไรบางอย่างเกี่ยวพันกันด้วย แต่ตามความเชื่อของ รามิเรซ รปภ.คนหนึ่งเชื่อว่า นี่เป็นการกระทำของปีศาจ"Devil" เป็นภาพยนตร์สยองขวัญที่เกิดจากการเขียนบทและวางโครงเรื่องของ เอ็ม. ไนท์ ชยามาลาน ผู้กำกับภาพยนตร์ชาวอเมริกันเชื้อสายอินเดียชื่อดัง ซึ่งในเรื่องนี้นับเป็นผลงานเรื่องแรกในกลุ่มเรื่องเขย่าขวัญสั่นประสาทชุด "The Night Chronicles" ซึ่งเป็นจินตนาการจากความคิดของชยามาลานเอง ชยามาลานได้ร่วมมือร่วมใจกับผู้สร้างภาพยนตร์หลายคน เพื่อสรรหาวิธีการใหม่ ๆ เพื่อทำให้ผู้ชมตื่นเต้นหรือขนลุกในภาพยนตร์ชุดนี้ โดยในเรื่องนี้ กำกับโดย จอห์น เอริค ดาวเดิล
ภาพยนตร์เริ่มถ่ายทำขึ้นในเดือนตุลาคม ค.ศ. 2009 ที่โทรอนโท ประเทศแคนาดา และมีการถ่ายทำเพิ่มเติมอีกหลายฉากในฟิลาเดลเฟียและลอสแอนเจลิส
เอิร์ลแห่งเวสเซ็กซ์
เอิร์ลแห่งเวสเซ็กซ์ () เป็นบรรดาศักดิ์อังกฤษที่เคยพระราชทานให้สองครั้งในประวัติศาสตร์ของอังกฤษ ครั้งหนึ่งในช่วงก่อนการพิชิตอังกฤษของชาวนอร์มัน และอีกช่วงหนึ่งคือในสมัยที่เป็นสหราชอาณาจักรแล้ว โดยเวสเซ็กซ์ นั้นมาจาก "West Saxons" ในบริเวณภาคใต้และตะวันตกเฉียงใต้ของอังกฤษ ซึ่งครั้งหนึ่งนั้นเคยเป็นอาณาจักรของชาวแองโกล-แซกซันในช่วงเจ็ดอาณาจักร ซึ่งต่อมาได้มีการขยายอาณาเขตในช่วงศตวรรษถัดมาอันเป็นต้นกำเนิดของราชอาณาจักรอังกฤษในยุคต่อมา
ในปีพ.ศ. 2542 เจ้าชายเอ็ดเวิร์ด พระราชโอรสพระองค์เล็กในสมเด็จพระราชินีนาถเอลิซาเบธที่ 2 ได้เข้าพระราชพิธีเสกสมรสกับโซฟี เฮเลน ไรส์-โจนส์ ซึ่งตามธรรมเนียมแล้วพระมหากษัตริย์นั้นมักจะพระราชทานบรรดาศักดิ์ให้กับพระราชโอรสหรือพระราชธิดาในพระราชพิธีเสกสมรสอยู่เสมอ ซึ่งในช่วงนั้นได้มีผู้เชี่ยวชาญได้วิเคราะห์ว่ามีความเป็นไปได้สูงที่พระองค์จะได้รับบรรดาศักดิ์เป็นดยุกแห่งเคมบริดจ์ หรือดยุกแห่งซัสเซ็กซ์ แต่อย่างไรก็ตาม สำนักพระราชวังได้ประกาศว่าพระองค์จะได้รับพระราชทานบรรดาศักดิ์ต่อจากพระราชบิดา คือ ดยุกแห่งเอดินบะระห์ แต่ในระหว่างที่พระราชบิดานั้นยังทรงพระชนม์อยู่ จึงทำให้พระองค์เป็นเจ้าชายพระองค์แรกในประวัติศาสตร์อังกฤษที่ได้รับพระราชทานบรรดาศักดิ์ชั้นที่ต่ำกว่าดยุก โดยเป็น เอิร์ลแทน
เอิร์ลแห่งเวสเซ็กซ์พระองค์ปัจจุบันยังมีบรรดาศักดิ์รองเป็นไวเคานต์เซเวิร์น () โดยบรรดาศักดิ์นี้ได้ใช้โดยพระโอรสของพระองค์ คือ เจมส์ ไวเคานต์เซเวิร์น ประสูติเมื่อวันที่ 17 ธันวาคม พ.ศ. 2550 โดยพระโอรสของพระองค์ยังคงเป็นผู้ที่จะสืบทอดบรรดาศักดิ์เอิร์ลแห่งเวสเซ็กซ์พระองค์ต่อไปในอนาคตด้วย
สุชาติ บรรดาศักดิ์
สุชาติ บรรดาศักดิ์ (เกิด 11 สิงหาคม พ.ศ. 2498) อดีตสมาชิกสภาผู้แทนราษฎรจังหวัดนนทบุรี (ส.ส.นนทบุรี) 3 สมัย
นายสุชาติ บรรดาศักดิ์ เกิดเมื่อวันที่ 11 สิงหาคม พ.ศ. 2498 เป็นบุตรของนายไว และ นางเอม บรรดาศักดิ์ และเป็นน้องชายของนาย วิชัย บรรดาศักดิ์ นายกเทศมนตรี เทศบาลนครปากเกร็ด สำเร็จการศึกษา ปริญญาตรี และปริญญาโท จาก มหาวิทยาลัยราชภัฏสวนดุสิต
นายสุชาติ เคยดำรงตำแหน่งประธานสภาจังหวัดก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2539 สังกัดพรรคประชากรไทย (ก่อนที่จะย้ายมาสังกัด พรรคราษฎร ในเวลาต่อมา) และได้รับเลือกติดต่อกันจนถึง พ.ศ. 2548 รวม 3 สมัย
พ.ศ. 2550 นายสุชาติลงสมัคร ในสังกัดพรรคประชาราช แต่ได้คะแนนเป็นเพียงอันดับที่ 9 ของเขต (มี ส.ส. ได้ 3 คน) ต่อมา ในปี พ.ศ. 2554 สังกัดพรรคประชาธิปัตย์ ลงสมัครรับเลือกตั้งในพื้นที่เขต 4 แต่ไม่ได้รับเลือกตั้งอีกครั้ง โดยพ่ายแพ้ให้กับ นายมนตรี ตั้งเจริญถาวร จากพรรคเพื่อไทย
ใน พ.ศ. 2561 นายสุชาติได้ย้ายจากพรรคประชาธิปัตย์มาสังกัด พรรคพลังพลเมืองไทย รับตำแหน่งรองหัวหน้าพรรค
นายสุชาติ บรรดาศักดิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
พระยาจ่าแสนยบดีศรีบริบาล (ชิต สุนทรวร)
พระยาจ่าแสนยบดีศรีบริบาล (ชิต สุนทรวร) เป็นรัฐมนตรีว่าการกระทรวงมหาดไทย 2 สมัย
พระยาจ่าแสนยบดีศรีบริบาล (ชิต สุนทรวร) สมรสกับคุณหญิงเลื่อน จ่าแสนยบดี มีธิดาคือพิพิธ เศรษฐบุตร สมรสกับจิ๊ด เศรษฐบุตร — 19 มกราคม 2538
พระยาจ่าแสนยบดีศรีบริบาล (ชิต สุนทรวร) ได้ดำรงตำแหน่งต่างๆ ดังนี้
วังลักษมีวิลาศ
วังลักษมีวิลาศ ตั้งอยู่ที่ถนนศรีอยุธยา แยกพญาไท เขตราชเทวี กรุงเทพมหานคร ปัจจุบันถูกรื้อแล้วและเป็นที่ตั้งของศูนย์รวมนักศึกษาแบ๊บติสต์ (Baptist Student Center)
วังลักษมีวิลาศสร้างขึ้นในสมัยพระบาทสมเด็จพระมงกุฎเกล้าเจ้าอยู่หัว เพื่อเป็นที่ประทับของพระนางเธอลักษมีลาวัณ มีพื้นที่ประมาณ 2 ไร่ ตัววังมีลักษณะเป็นอาคารครึ่งปูนครึ่งไม้ พระนางเธอลักษมีลาวัณได้ประทับอยู่ที่นี่ตั้งแต่เป็นพระมเหสีตราบจนกระทั่งสิ้นพระชนม์
ภายหลังการสิ้นพระชนม์ของพระนางเธอลักษมีลาวัณ วังได้ถูกทิ้งร้างอยู่นานเป็นปีด้วยเหตุลอบปลงพระชนม์เจ้านายกลายเป็นข่าวหน้า 1 ของหนังสือพิมพ์ยุคนั้น วังจึงถูกทิ้งไว้จนรกร้างวังเวง ประกอบกับมีเรื่องโจษขานถึงวิญญาณของผู้เป็นเจ้าของสถานที่ตามความเชื่อแบบไทยๆ จึงไม่มีทายาทคนใดกล้าเข้ามาพำนักที่วังนี้ ต่อมานายฮาโรลด์ และนางโรส รีฟส์ มิชชั่นนารีจากคริสตจักรแบ๊บติสต์ในสหรัฐอเมริกาที่เข้ามาเผยแผ่ศาสนาในเมืองไทย กำลังมองหาที่ตั้งถาวรเพื่อสร้างอาคารศูนย์รวมนักศึกษาแบ๊บติสต์ จนกระทั่งมาพบที่ดินวังเก่าของพระนางเธอลักษมีลาวัณเข้า จึงมีการเจรจาขอซื้อที่ดินผืนนี้จากทายาทผู้สืบมรดกและสำนักทรัพย์สินส่วนพระมหากษัตริย์ ครั้งนั้นพระเจ้าวรวงศ์เธอ กรมหมื่นนราธิปพงศ์ประพันธ์ พระเชษฐาของพระนางเธอลักษมีลาวัณ ได้กราบบังคมทูลพระบาทสมเด็จพระปรมินทรมหาภูมิพลอดุลยเดช ขอพระบรมราชานุญาตขายที่ดินผืนนี้ ที่ดินผืนนี้จึงตกเป็นสมบัติของคริสตจักรแบ๊บติสต์
เมื่อมีการบูรณะอาคารในที่ดินวังลักษมีวิลาศแล้วเสร็จ ได้มีพิธีเปิดอย่างเป็นทางการเมื่อวันที่ 19 พฤษภาคม พ.ศ. 2505 โดยพระเจ้าวรวงศ์เธอ กรมหมื่นนราธิปพงศ์ประพันธ์เสด็จมาทรงเป็นประธานในพิธี อีก 3 ปีต่อมาศูนย์รวมนักศึกษาแบ๊บติสต์จึงได้ทำการปรับปรุงใหม่โดยก่อสร้างเป็นอาคารถาวร 4 ชั้นบนที่ดินดังกล่าว และคงอยู่จนถึงปัจจุบันนี้
อาชญา
อาชญา () เป็นจักระที่หกตามความเชื่อของศาสนาฮินดูลัทธิตันตระและกุณฑาลินีโยคะ เชื่อว่าตั้งอยู่ภายในศีรษะหลังหว่างคิ้ว ซึ่งถือว่าเป็นตำแหน่งตาที่สาม
ในศาสนาฮินดูถือว่าอาชญาจักระเป็นจักระแห่งจิต คือดวงตาแห่งพุทธิปัญญา มนุษย์มองเห็นสิ่งต่าง ๆ ได้ในความฝันก็โดยอาศัยอาชญาจักระนี้ และพลังงานทางจิตวิญญาณจากสิ่งแวดล้อมจะเข้ามาในร่างกายผ่านจักระนี้ด้วย
อาชญาจักระยังเป็นจุดบรรจบของนาฑิทั้งสามก่อนจะไหลขึ้นสู่สหัสราระซึ่งเป็นจักระสูงสุด ผู้ปฏิบัติโดยเพ่งที่จักระนี้จะสามารถพ้นจากทวิภาวะได้
นอกจากศาสนาฮินดูแล้ว ศาสนาพุทธแบบทิเบตและลัทธิอนุตตรธรรมก็ให้ความสำคัญกับอาชญาจักระด้วย ลัทธิอนุตตรธรรมเรียกอาชญาจักระว่าจุดญาณทวาร
อนงค์ ตงศิริ
อนงค์ ตงศิริ (12 กุมภาพันธ์ พ.ศ. 2473 - 21 กันยายน พ.ศ. 2536) อดีตสมาชิกสภาผู้แทนราษฎรจังหวัดสกลนคร 3 สมัย
นางอนงค์ ตงศิริ เกิดเมื่อวันที่ 12 กุมภาพันธ์ พ.ศ. 2473 เป็นบุตรของนายอ่อน และ นางสัมมา โมราราษฎร์ มีพี่น้องร่วมบิดา-มารดา รวม 4 คน สำเร็จการศึกษาระดับมัธยมศึกษา จาก โรงเรียนมัธยมศิริขันธ์ สมรสกับ นายประชา ตงศิริ อดีต ส.ส. มีบุตร-ธิดา รวม 9 คน
นางอนงค์ ตงศิริ เสียชีวิตด้วยโรคหัวใจล้มเหลว เมื่อวันที่ 21 กันยายน พ.ศ. 2536 สิริอายุรวม 63 ปี
นางอนงค์ ประกอบอาชีพค้าขายพร้อมกับครอบครัว มาตั้งแต่ปี พ.ศ. 2494 เริ่มต้นจากการวิ่งรถโดยสารและขายอะไหล่พร้อมอู่ซ่อมรถยนต์ ซึ่งกิจการได้ดำเนินเป็นไปอย่างดียิ่ง จนสามารถขยายธุรกิจเพิ่มขึ้นคือ โรงเลื่อยจักร ตัวแทนจำหน่ายรถจักรยานยนต์ยามาฮ่า รถยนต์นิสสัน (แต่ภายหลังเลิกกิจการเพราะบริษัทแม่ตั้งบริษัทกลการ จำกัด มาเป็นตัวแทนจำหน่ายเอง) และตัวแทนจำหน่ายรถจักรยานยนต์ฮอนด้า ซูซูกิ ตามลำดับ ตลอดทั้งกิจการอื่น ๆ อีกมากมาย เช่น รับเหมาก่อสร้างโรงน้ำแข็ง, ปั๊มน้ำมัน เป็นต้น
นางอนงค์ เข้าสู่วงการการเมืองด้วยการดำรงตำแหน่งสมาชิกสภาเทศบาลเมืองสกลนคร ใน พ.ศ. 2517 ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2522 สังกัดพรรคประชาธิปัตย์ และได้รับเลือกติดต่อกันจนถึง พ.ศ. 2529 รวม 3 สมัย
นางอนงค์ ตงศิริ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
สแตติค ช็อค
สแตติค ช็อค (อังกฤษ: Static Shock) เป็นอเมริกันภาพยนตร์โทรทัศน์ชุดที่ผลิตโดย วอร์เนอร์ บราเธอร์ส แอนิเมชั่. มันเป็นส่วนหนึ่งของ
ดีซีชีวิตชีวาจักรวาล.
การ์ตูนนี้ได้รับการปล่อยตัวในประเทศไทยขนานนามในภาษาไทย.
คนางค์ ดำรงหัด
คนางค์ ดำรงหัต (เกิด พ.ศ. 2502 — ) เป็นนักแสดงชาวไทย เริ่มมีผลงานในวงการบันเทิงเมื่อ พ.ศ. 2520
คนางค์ ดำรงหัต เข้าวงการบันเทิงเมื่อ พ.ศ. 2520 รับบทตัวประกอบในภาพยนตร์เรื่อง "ล่า" ต่อมาใน พ.ศ. 2521 เริ่มแสดงละครเรื่องแรก "บ้านโลกีย์" คู่กับ นิรุตติ์ ศิริจรรยา ต่อด้วย "หนี้รัก" คู่กับ สมภพ เบญจาธิกุล เป็นต้น นอกจากนั้นยังแสดงภาพยนตร์เรื่อง "ปลาร้าหอม" คู่กับ สรพงษ์ ชาตรี
พ.ศ. 2523 ประสบอุบัติเหตุขณะถ่ายทำละครเรื่อง "เขมรินทร์ อินทิรา" คู่กับ พิศาล อัครเศรณี ถูกไฟคลอกหน้าในฉากหน้าเตาผิงจนเสียโฉม เนื้อที่หูหลุด ผมหงิกทั้งหัว คนางค์ไม่มั่นใจในการแสดงละครอีกเลย หลังจากนั้นกลับมาเล่นอีก 2-3 เรื่อง โดยเป็นตัวรอง เช่น "ระเบียงรัก", "เดือนครึ่งดวง"
สมรสกับ มาตยวงศ์ อมาตยกุล อดีตอัครราชทูตที่ปรึกษาฝ่ายพาณิชย์ ประจำกรุงย่างกุ้ง ประเทศพม่า มีบุตรชายชื่อ องค์อนันต์ อมาตยกุล
ปัจจุบันยังคงรับงานแสดงอยู่เรื่อยๆ ส่วนใหญ่เล่นกับช่อง 7 ผลงานล่าสุดคือเรื่อง "เรือนพะยอม" รับบทเป็นคุณย่ามะลิ (พ.ศ. 2560)
สาริน บางยี่ขัน
วิภพ บางยี่ขัน หรือชื่อเล่น เวฟ เป็นนักแสดงชายชาวไทย มีผลงานเด่นคือละครเรื่อง กระโปรงบานขาสั้น, สาวน้อยร้อยมายา, นางเอกหลังบ้าน เป็นต้น ส่วนใหญ่แสดงให้กับทางสถานีโทรทัศน์สีกองทัพบกช่อง 7
วิภพ บางยี่ขัน หรือ เวฟ วิภพ (ชื่อเล่น: เวฟ) เกิดเมื่อวันที่ 28 สิงหาคม พ.ศ. 2518 เป็นนักแสดงชาวไทย เข้าสู่วงการด้วยการถ่ายแบบนิตยสารวัยรุ่น เช่น The Boy, Angel เป็นต้น และแสดงมิวสิควีดีโอเพลง "ตลอดไป" ของ แอนเดรีย สวอเรซ
ภายหลังมีผลงานภาพยนตร์เรื่อง เสียดาย 2 และแสดงละครหลายเรื่องด้วยกัน ได้แก่ บ้านบุษบาบัณ, คืนของฉันวันของเธอ, กระโปรงบานขาสั้น, สาวน้อยร้อยมายา, นางเอกหลังบ้าน และ ทายาทอสูร เป็นต้น ปัจจุบันแสดงละครให้กับทางช่อง 7 เป็นส่วนใหญ่
เชตูมัล
เชตูมัล () เป็นเมืองทางชายฝั่งตะวันออกของคาบสมุทรยูกาตัน ในประเทศเม็กซิโก เป็นเมืองหลวงของรัฐกินตานาโร ในปี ค.ศ. 2010 เมืองมีประชากร 151,243 คน
เมืองตั้งอยู่ทางฝั่งตะวันตกของอ่าวเชตูมัล ใกล้ปากแม่น้ำออนโด เชตูมัลเป็นเมืองท่าสำคัญของภูมิภาคและเป็นประตูการค้าสำคัญของประเทศเม็กซิโกกับประเทศเพื่อนบ้านอย่าง เบลีซ สินค้าต่าง ๆ ขนส่งโดยใช้เส้นทางถนนผ่านเมืองเชตูมัลกับเบลีซซิตีทางทิศใต้ และผ่านทางเรือสินค้า และด้วยเหตุที่ว่าสถานที่ตั้งติดชายฝั่งแคริบเบียน จึงมีพายุหมุนเขตร้อน
ชานชาลาต่างระดับ
ชานชาลาต่างระดับ หรือ ชานชาลาซ้อนกัน () เป็นรูปแบบชานชาลาสถานีรถไฟซึ่งมี 2 ชานชาลา ตั้งอยู่คนละระดับ การก่อสร้างชานชาลาลักษณะนี้ค่อนข้างยุ่งยาก เนื่องจากต้องใช้รางรถไฟคู่ลด/เพิ่ม ระดับออกจากกัน จะใช้ก่อสร้างในกรณีที่ไม่มีพื้นที่ในการก่อสร้างเพียงพอ เนื่องจากสภาพภูมิประเทศบังคับ เช่น การสร้างสถานีใต้ดิน ที่มีข้อจำกัดจาก ท่ออุโมงค์ส่งน้ำ เสาเข็มยาวของสะพานลอย และอาคารสูง เป็นต้น
อย่ากลัวมืด! ถ้าไม่กลัวตาย!
อย่ากลัวมืด! ถ้าไม่กลัวตาย! () ภาพยนตร์สยองขวัญแฟนตาซีสัญชาติฮอลลีวู้ด ออกฉายในปี ค.ศ. 2011
แซลลี่ เด็กผู้หญิงวัย 8 ขวบ มาเยือนโรดไอแลนด์ เพื่อหา อเล็กซ์ พ่อของเธอและ คิม แฟนสาวคนใหม่ของอเล็กซ์ ณ คฤหาสน์ทรงวิคตอเรียน ที่ก่อสร้างในยุคศตวรรษที่ 19 ที่พวกเขากำลังบูรณะอยู่ เธอก็รู้สึกเหมือนตัวเองเป็นคนนอก และบ้านใหม่ที่หรูหราของเธอก็ดูเหมือนจะเป็นคุกที่เหน็บหนาวและไร้การเหลียวแล เพราะเธอเองก็ถูกแม่ทิ้งมาให้หาอเล็กซ์ ผู้เป็นพ่อ
อเล็กซ์ ที่มัวแต่สนใจโปรเจ็กต์ยิ่งใหญ่และความใฝ่ฝันในฐานะสถาปนิกของตัวเอง ห่างเหินกับลูกสาวของเขา และความพยายามของคิมในการสานสายสัมพันธ์กับแซลลี่ก็ลงเอยด้วยความหงุดหงิดทุกครั้งไป
แซลลี่ พบความอบอุ่นและหนทางหลบหนีด้วยการสำรวจคฤหาสน์หลังนี้ด้วยตัวคนเดียว และแม้ว่าจะได้รับคำเตือนจาก แฮร์ริส ชายชราผู้ดูแลบ้าน เธอก็ดึงดันจะออกผจญภัย ในที่สุดก็ค้นพบห้องใต้ดินลับ ที่ไม่มีใครย่างเท้าก้าวเข้าไปนับตั้งแต่การหายตัวไปอย่างลึกลับเมื่อร้อยปีก่อนของผู้สร้างคฤหาสน์หลังนี้ นักวาดภาพธรรมชาติชื่อดัง อีเมอร์สัน แบล็ควู้ด ห้องใต้ดินที่มืดมิดแห่งนี้ ซึ่งครั้งหนึ่งเคยเป็นสตูดิโอส่วนตัวของแบล็ควู้ด ได้เก็บงำความลับเกี่ยวกับอดีตของสถานที่ที่ไม่มั่นคงและมืดมิดนี้ เพราะแซลลี่ได้พบกับเสียงลึกลับเล็ก ๆ ที่ดังก้องมาจากช่องทิ้งขี้เถ้าของห้องใต้ดิน เสียงลึกลับนั้นพยายามบอกกับแซลลี่ว่า มันต้องการจะเป็นเพื่อนกับเธอ และอเล็กซ์ พ่อของเธอไม่เคยคิดรักเธอเลย แต่เมื่อเจ้าของเสียงเหล่านั้นปรากฏตัว แซลลี่ก็ได้รู้ว่า มันน่ากลัวกว่าที่คิด"Don't Be Afraid of the Dark" เป็นภาพยนตร์สยองขวัญแฟนตาซีในแนวเทพนิยายที่มีภูติตัวจิ๋ว หรือนางฟ้า อยู่ในเรื่อง ที่นำกลับมาสร้างใหม่จากเรื่อง " Don't Be Afraid of the Dark" ชื่อเดียวกันในปี ค.ศ. 1973 ของไนเจล แมคคีนด์
สำหรับเรื่องนี้ ได้มี กิลเยอร์โม เดล โทโร ผู้กำกับฯชื่อดังชาวเม็กซิกันเป็นผู้ร่วมเขียนบทและอำนวยการสร้าง โดยมี ทรอย นิกซีย์ เป็นผู้กำกับฯ